Katodo - Wikipedia, entziklopedia askea.\nPila, metagailu, upel elektrolitiko, huts-hodi eta abarretan, elektroi-fluxua hartzen duen elektrodoa; erredukzioa gertatzen den elektrodoa. Gailuaren arabera, katodoa positiboa edo negatiboa izan daiteke.\nKatodo bat elektrodo bat da, zeinetan korronte konbentzionalaren fluxuak gailu elektriko polarizatu batetik kanporantzako norantza duen. Korronte elektrikoaren norantza elektroi fluxuaren norantzaren aurkakoa da: elektroiak kanpoko zirkuitutik gailuaren katodora sartzen dira.\nKobrezko katodo bat pila galbaniko baten. Elektroiak pila barnerantz mugitzen dira, eta korronte konbentzional positiboa (i) elektroien aurkako norantzakoa da, hau da, pilatik kanporantz.\nKatodo baten tentsioaren polaritatea loturiko anodo batekiko positiboa ala negatiboa izan daiteke; gailuaren operazio moduaren araberakoa da. Karga positibodun katioiak beti katodoruntz mugitzen diren arren —hortik beraien izena— eta karga negatibodun anioiak katodotik urrundu, katodoaren polaritatea gailu motaren araberakoa da, eta gailu berberean operazio moduaren arabera aldatu daiteke. Hurrengo adibideetan, katodoa negatiboa da energia xahutzen duen gailu batean —kargatzen ari den bateria bat adibidez—, eta katodoa positiboa da energia ematen duen gailu batean —deskargatzen ari den bateria bat adibidez—:\nDeskagatzen ari den bateria baten edo pila galbaniko baten —eskuineko irudia—, katodoa borne positiboa da, gailuaren barnean korrontea katodotik irteten delako. Kanporantzako korronte hau barnealdean karga positibodun katioiak elektrolitotik katodo positibora mugituz gertatzen da —energia kimikoaren ondorioz—, kanpoko zirkuituko elektroiak katodora doazelarik. korronte positiboa katodotik kanpoko zirkuiturantz da.\nKargatzen ari den bateria baten, edo zelda elektrolitiko baten, katodoa borne negatiboa da, bertatik korronteak gailua utzi eta kanpoko sorgailurantz doa.Kargatzen ari den bateria baten, korrontearen norantza deskargatzen ari denekoaren aurkakoa da; ondorioz, bateria deskargatzerakoan anodoa zen elektrodoa bateria kargatzerakoan katodo bihurtzen da.\nDiodo baten, katodoa gezi-ikurraren puntan kokatzen den terminale positiboa da, non korronteak gailutik kanporantzako norantza duen.\nHuts hodietan —katodo-izpien hodiak barne—, katodoa elektroiak kanpotik gailurantzako norantza duten terminale negatiboa da, hau da, korronte positiboaren norantza gailutik kanporantz den terminalea.


Ongi etorria eman diete Irlanda, Finlandia eta Maltatik Amurriora iritsitako ikasleei - Amurrio - Aiaraldea.eus\nOngi etorria eman diete Irlanda, Finlandia eta Maltatik Amurriora iritsitako ikasleei\nAimar Gutierrez Bidarte 2022-05-16 15:55\nErasmus+ programaren barruan Finlandia, Irlanda eta Maltatik etorritako ikasleak iritsi dira Amurrioko Amaurre Ikastetxera. Astebete igaroko dute herrian euskara eta euskal kultura ezagutuz.\nHarrera beroa jaso dute Erasmus+ programaren barruan Amurrioko Amaurre ikastetxera etorritako Finlandia, Irlanda eta Maltako ikasleek. Asteburuan iritsi ziren Amurriora eta gaur izan dute lehenengo eguna ikastetxean. Bertan egin dute harrera ekitaldi ofiziala: agurra dantzatu eta bi bertso eskaini dizkiete ikasle amurrioarrek atzerritik etorritakoei. Eguerdian Udaletxea bisitatu dute, eta Txerra Molinuevo alkateak ongi etorria eman die herrira.\nAstebete igaroko dute Aiaraldean euskara eta euskal kultura ezagutuz. Bigarren hizkuntzak ardatz, duela bi urte abiatu zuen Amaurre ikastetxeak lankidetza proiektua. Finlandia eta Irlanda bisitatu ostean, Amurrio dute hirugarren geldialdia, eta urrian Maltan emango diote amaiera ekimenari.


Tolosa Club de Futbol – KLUBAREN ISTORIOA\nKLUBAREN ISTORIOA TolosacfAdmin 2015-05-13T12:27:51+00:00\nTOLOSA CF-REN SORRERA\nTolosa CF 1922an sortu zen Tolosako hiru ekipo elkartuta: Iberia, Sportivo eta Unión. Hasierako bilerak egin eta gero, klubetako zuzendaritzetako kideak ados zeuden ideia honekin: “batasunak indarra dakar”. Tolosak klub indartsu, sendo eta lehiakorra behar zuen herria duintasunarekin ordezkatzeko parte hartzen zuen lehiaketa guztietan.\nUrte hartako ekainaren 5a oso egun garrantzitsua izan zen; izan ere, egun horretan pentsatu zen zein izango ziren klubaren izena eta elastikoen kolorea. Era berean, Estatutuen lehenbiziko zirriborroak egin ziren eta Zuzendaritzako Batzordea eratu zen. Aho batez erabaki zen lehenbiziko Lehendakaritza Mahaia hiru ordezkariz osatu behar zela: proiektuan sartuta zeuden hiru klubetatik ordezkari bana.\nEkainaren 8an eman zen honen guztiaren berri herrian, udal ikasgeletan antolatutako hitzaldi batean. Publikoak erabat bete zuen hitzaldi gela. Ordezkariak jakinarazi zien tolosarrei hiru klubek bat egin zutela; arautegi berria irakurri zuen eta, ondoren, ofizialki sortutzat eman zen Herriko klub berria: TOLOSA FOOTBALL CLUB.\nGARAI BERRIAK, INTSIGNIA BERRIA.\n1992-1993 denboraldian klubeko Zuzendaritza Batzordeak Tolosa futbol klubaren intsignia berria diseinatu zuen. Intsigniak bi zati ditu. Goiko zatian urre koloreko gaztelu bat ageri da, fondo gorriaren gainean; Tolosako herriaren armarria da. Eta eskuinaldean, berdez, Uzturre mendia, eta zeru urdin argia. Beheko zatia hiruki batek hartzen du; bere hiru aldeek sinbolizatzen dituzte Tolosa 1922an eratu zuten hiru Elkarteak: Iberia, Sportivo eta Unión. Hirukiaren barnea zuria da, eta kolore beltzezko T.F.C. inizialak ageri dira bertan, elkarri lotuta. Eta hiruki osoa Prusiako urdin kolorezko fondo baten gainean. Kolore hori bera dute elastikoek. Lehenbiziko probak egin eta gero, lehenbiziko intsigniak Pragako (Txekoeslovakia) lantegi sonatu batean egin ziren.


ELBETEKO MUTILDANTZA BAZTERTZAILEA\nData: irailak 18, 2013\nBilgune Feministako lagunek utzitako irudiei esker sortutako bideoa\nElbeteko aurtengo mutil-dantzak bazterketaren erakusle garbiak izan dira. Hasteko, bideoan ageri den moduan ezkondutako, mutil zaharrez eta haurrez osasutako dantzarien segida ikusten ahal da, guztiak, lehengo moldeak eta ohiturak aipatzen dituzten horiek ongi dakiten moduan mutilak ez diren gizonezkoak.\nHala, dantzari baztertzaileek ohitura nahi moduan hautsi ondotik, gainera dantza talde baten bidez eman nahi izan zuten. Mutil-dantzak, ohiturari jarraiki dantza ireki eta herrikoiak izan dira beti. Talde partikular batek horien emanaldi esklusiboa egitea dantza hauen izaera herrikoaren aurkakoa da.\nBetiere, dantzaren momentu batean taldeakoa ez den mutil bat dantzan sartzen dela ikusi daiteke. Eta dantzak, arazorik gabe segitzen du.\nBaina taldekoa ez den mutilaren gibeletik Balleko alkatea sartzen delarik gainerako dantzariek dantza uzten dute. Ohituarari jarraiki, historikoki, mutil-dantza alkateak ireki izan du.\nAgerikoa den moduan afera guzti honetan ohiturak ez du deus ikustekorik. Emaztekiei dantza eta plaza ukatzen dien jarrera bertzerik ez da, baztertzailea guztiz eta onartezina.


Ikastaro batean, zilbor-hesteko odolaren bila dabiltzan Espainiako adituak elkartu dira Valentzian | Consumer\nIkastaro batean, zilbor-hesteko odolaren bila dabiltzan Espainiako adituak elkartu dira Valentzian\nAntolatzaileek diote Espainia mundu mailako erreferentzia dela arlo horretan.\nOspitale nazionaletako transplante hematopoietikoko unitateetako zilbor-hesteko odola bilatzeko eraginkortasuna eta arintasuna hobetzeko, eta, horrekin batera, “behar duten pazienteei ebakuntza horiek egiteko aukera emateko”, Espainiako aditu nagusiek bihar eta larunbatean Valentzian egingo den ikastaro batean parte hartuko dute.\nEsku-hartze mota horrek “ahaidetasunik gabeko emailearen hezur-muinaren birlandaketekin lortutako emaitzen antzekoak ematen ditu”, azaldu dute gaur ekitaldia antolatzeko iturriek. Gainera, zilbor-hesteko odol-transplantea (OTK) egiteko, ez da beharrezkoa hain hartzaile "estua" izatea.\nGainera, ikastaroaren antolatzaileek adierazi zuten hezur-muinarena baino “bilaketa-denbora askoz txikiagoa” dela, eta, beraz, “askoz handiagoa” da transplantea egiteko aukera. Horrek, Espainiaren kasuan, “urtean 200 gaixo sendatzeko aukera” ekar lezake.\nEspainia 313 esku-hartze zenbatu ziren joan den urtearen amaieran, eta “mundu mailako erreferentzia” da eremu horretan, iturri berak nabarmendu ziren. “Munduko abangoardian gaude, bai kriokontserbatutako unitateen kopuruari dagokionez, bai helduen transplanteari dagokionez, non La Fe ospitalea “munduko liderra” baita, esan zuten. Gainera, “oraindik oso zabala da”, aipatu iturriak zehaztu zituzten.\nkordoi Valentzia zilborra


Dokumentuak - Hondarribia\n2021-09-22 Parte-hartze prozesuaren aurkezpena eta Kosta kaletik pasealdi kritikoa Mugikortasun eta irisgarritasun arazoez eta balizko konponbideez solasteko\n2020-12-21 Memoria 2020 Hondarribiko Mugikortasun Jasangarrirako Mahaiaren jardueraren memoria 2020\n2019-12-31 Memoria 2019 Hondarribiko Mugikortasun Jasangarrirako Mahaiaren jardueraren memoria 2018-2019\n2019-11-06 Mugikortasun jasangarriaren aldeko ituna 1999. urtetik erabiltzen den tresna bat da, mugikortasuneko udal-politiketarako eta politika horiek kritikoki berrikusteko erreferentzia-esparru bat ezartzeko helburuarekin.\n2019-09-30 Hondarribiako Hiri Mugikortasun Jasangarriaren Plana Diagnostikoaren laburpen-dokumentua, prozesu parte-hartzailea eta ekintza-plana\n2021-11-10 Kosta kalea hobetzen - Parte-hartze saioa Diseinu kolaboratiborako tailerra: nola imajinatzen dugu Kosta kalea?\n2021-11-03 Mugikortasun Jasangarriaren Mahaiaren bilera • 2021-11-03 Portuko proiektu pilotuari buruzko hausnarketa eta eztabaida partekatua\n2021-09-22 Kosta Hobetzen prozesuko topaketaren akta • 2021-09-22 Prozesuaren aurkezpena, debatea eta Kosta kaletik pasealdia\n2021-06-16 Mugikortasun Jasangarriaren Mahaiaren bilera • 2021-06-16 Azalpena eta debatea asfaltatze kanpainaren baitan egingo diren mugikortasunarekin eta espazio publikoaren hobekuntzarekin lotutako hurrengo eskuhartzeen inguruan\n2021-06-02 Mugikortasun Jasangarriaren Mahaiaren bilera • 2021-06-02 Talaia Eskola eta Institutua, Baserritar Etorbidea eta Aspune Kaleen inguruneko eskuhartze-proiektuaren aurkezpena\n2020-12-21 Mugikortasun Jasangarriaren Mahaiaren bilera • 2021-12-21 Zein dira egindako urratsak eta zein aurrerantzean egin beharrekoak?\n2020-12-16 Mugikortasun Jasangarriaren Mahaiaren bilera • 2020-12-16 Azken aurrerakuntzak azaldu eta 2020 urtearen balantzea.\n2020-09-30 Mugikortasun Jasangarriaren Mahaiaren bilera • 2020-09-30 Udal mugikortasun ordenantzari buruzko lehenengo saio monografikoa.\n2020-07-20 Mugikortasun Jasangarriaren Mahaiaren bilera • 2020-07-20 Mugikortasunaren planaren baitan 2020ean zehar abiatutako jarduera eta egitasmoen egoeraren berri ematea eta Mahaiaren jarduera berrabiarazi.\n2019-03-06 Mugikortasun Jasangarriaren Mahaiaren bilera • 2019-03-06 Mugikortasun Mahaiaren tailer saioa Mugikortasun Jasangarriaren aldeko Itunaren edukiak lantzeko.\n2019-02-13 Hondarribiko Mugikortasunaren Etorkizunari buruzko tailerra • 2019-02-13 Pertsona, elkarte, erakunde, talde politiko eta instituzioen arteko topaketa hurrengo urteetako mugikortasun ereduaren inguruko hausnarketa kolektiboa egiteko\n2019-01-16 Mugikortasun Jasangarriaren Mahaiaren bilera • 2019-01-16 Honako gaietan sakontzeko Mugikortasun Mahaiaren saio monografikoa: landa eremuetako mugikortasuna eta Mugikortasun Jasangarriaren aldeko Ituna.\n2018-12-12 Mugikortasun Jasangarriaren Mahaiaren bilera • 2018-12-12 Honako mugikortasun mota hauetan sakontzeko Mugikortasun Mahaiaren saio monografikoa: garraio publikoa, mugikortasun motorduna eta aparkalekua.\n2018-11-17 Akta: hiritar paseoa (2018-11-17) Eguneroko mugikortasunari buruzko tailerra eta hiria behatzeko ibilaldia Hondarribiko kaleetan zehar\n2018-11-13 Mugikortasun Jasangarriaren Mahaiaren bilera • 2018-11-13 Honako mugikortasun mota hauetan sakontzeko Mugikortasun Mahaiaren saio monografikoa: oinezkoen mugikortasuna, bizikleten mugikortasuna, eskoletako mugikortasuna eta mugikortasun murriztua.\n2018-10-24 Hasierako aurkezpenaren akta • 2018-10-24 HMJP-ren abiatze-aurkezpena eta debatea


Donostia 2016ren balantzea egiten hasita hiriburutza inauguratu zuen espektakuluaz eta sortu zituen kritikez akordatuko dira asko (argazkia: Donostia 2016).\nAurretik sortu dituen espektatiben arabera baloratzen dira ebento baten emaitzak, eta beraz, zaila izango da Donostia 2016 bukatu den honetan denak ados jartzea: gertatu behar zuena gertatu da, huts egin du erabat edo kontrara, arrakasta totalari buruz hitz egin behar genuke? Ba, ezin jakin. Mota horretako balorazioak egiteko aukerarik ez da izango, Kultur Hiriburua hasi zenean herritar gehienek ez zeukatelako oso argi zer espero behar zuten ere. Aurreikuspen konkretuen faltan, batzuei gehiago eta besteei gutxiago gustatu zaien programazio kultural baten aurrean jarri dituzte eta, urtea bukatuta, baten bat aurkituko duzu galdezka ea prentsako titular guztien atzean benetako Donostia 2016rik existitu ote den ere.\nHiriburutzak proiektatu duen irudi lauso horrek baditu abantailak, noski. Proiektuak bere buruari jarri zizkion helburu nagusiak hain ziren orokorrak –elkarbizitza sustatu eta gizarte kohesioa areagotzea; europar identitatea sustatzea; eta kultur sektorearen sorkuntza eta berrikuntza bultzatzea–, balorazioetan edozein kontsiderazio sartzeko aukerak zabalik geratu direla. Alegia, esfera publikotik berez urtea positibotzat jotzeko izango den joerak ez duela bestelako ikuspegiak kontrajartzeko zirrikitu handirik uzten, proiektuaren helburuek antz handia dutelako politikan hain modan jarri diren adierazle hutsekin: kontua ez da Europako Kultur Hiriburuak elkarbizitza hobetu duen, gizartea kohesionatu duen edo europarragoak ote garen orain duela urtebeterekin alderatuta; kontua da zer esanahirekin betetzen diren elkarbizitza, kohesioa edo europartasuna bezalako kontzeptuak.\nTestuinguru politikoak ongarri dezente jarri dio proiektuari balorazio baikorrak loratu daitezen, gauzak asko aldatu baitira paraje hauetan Donostiak bere hautagaitza aurkeztu zuenetik. 2008az ari gara, egin kontu: ETA aktibo zegoen orduan, eta “elkarbizitzarako kultura” bandera gisa hartu zuen egitasmoak herritarren dimentsioa erantsi ziezaiokeen euskal gizartean pil-pilean zegoen problema bati soluzioa bilatzen saiatzeko. Zer pasa da ondoren: ba, ETAk armak behin betiko utzi dituela eta, erabaki marianoek euskal gatazkaren gainontzeko metraila guztiarekin zer egin erabakitzeko unea atzeratu duten arren, hainbestetan predikatutako bizikidetzaren errutinan murgildu dela kaleko baskoa, okindegira joateko janzten duen apatikotasun berarekin. Eta apatikotasun horrekin hartu duela gehiengoak Donostiako ebentoaren mezu nagusia ere.\nBitartean, zenbaitek segitzen dute elkarbizitza edo, zehatzago izateko, oraingo egoera hau baino justuagoa den zerbaiten eske –galdetu ea gatazka amaitu ote den Kordobako espetxean daukan senideari bisita egitera doan pertsonari, agente armatuek geldiarazi eta pistola buruan kotxetik ateratzen dutenean, “gauzak” utzi dituen konpondu gabeko ondorioen artean bat baino ez aipatzearren–. Baina, esaten den bezala, hori jada ez dago “agendan”. Eta beraz elkarbizitzaren kultura, hiriburutzak hasieran planteatzen zuen moduan behintzat, iazko otordu bat baino liserituagoa zeukan gizarteak 2016ko anno dominira iristerako.\nGatazka zaharrak, gatazka berriak\nHorrek ez du esan nahi Euskal Herria eta zehazki Donostia oreka harmoniatsu eta zibikoan bizi diren herritar kosmopolitaz beteriko lekua bihurtu denik. Esan nahi du gatazka politiko armatuaren kapitulua bukatzeko gogo handia zegoela ia mundu guztiaren partetik; esan nahi du orrialdea pasatzeko grinaren grinaz etxeko lan batzuk egin gabe geratuko direla, akaso puska baterako; eta esan nahi du beste mota bateko gatazkek protagonismo handiagoa dutela orain euskal gizartean. Baina horiek agertu direnean, 2016ak ez du gauza handirik esateko gaitasunik erakutsi.\nTurismoaren sektoreak bai, ondo funtzionatu du, ondoegi akaso, Eneko Goia alkateak onartzeraino Donostia jasotzen ari den bisitari kopuruak badituela arriskuak hiriarentzat, zuhurtziaz jokatu behar dela\nDonostiatik bertatik atera gabe: Kultur Hiriburuaren urtea hasi baino hilabete pare bat lehenago Kortxoenea eraitsi zuten; urte osoan aritu dira hainbat ekintza antolatzen Uliako Lore Baratzak hirigintza proiektu batek suntsitu ez ditzan; erdigunea zulatuz metroa Kontxaraino eramateko proiektuak auzotarren oposizioa izan du; zer esan erraustegiaren kontra izan diren mobilizazioez eta horietako batzuen kontra uniforme munizipalez edo autonomikoz jantzitako poliziak izan duen jarreraz; Aste Nagusian zezenketarik nahi zuten ala ez erabakitzeko aukera kendu zaie herritarrei Carlos Urquijoren helegite bat tarteko; erakundeak ez dira gai izan Chillida Leku berriz irekitzeko adostasunera iristeko; eta portzierto, turismoaren sektoreak bai, ondo funtzionatu du, ondoegi akaso, Eneko Goia alkateak onartzeraino Donostia jasotzen ari den bisitari kopuruak badituela arriskuak hiriarentzat, zuhurtziaz jokatu behar dela. Hori dena, espekulazio inmobiliarioak lehenagotik jo-puntuan eduki arren, aurten higiezin-enpresen erasoaldi bortitzagoaren pean bizi izan den kapitalean –“iritsi da uda eta harekin batera salmenta-denboraldi onena (…) zure etxebizitza behar dugu, bezero potentzial askorengana iristen baikara eta ezin diegu haien eskariei behar bezala erantzun”, irakur zitekeen erdiguneko hainbat bizilaguni Engel & Völkers enpresak uztailean bidalitako gutun batean–.\nZer esan zaie herritarrei Donostia 2016tik problematika horiei buruz? Deus gutxi, izan ere, itxura eman du hiriburutzak arazoak saihestu nahi izan dizkiola bere buruari. Eta hori ez da bulegoan lan egin duen jendeari leporatu behar zaion zerbait. Esan liteke, zer joko-zelaitan aritu diren kontuan izanda, ez dutela “bustitzeko” aukera handirik izan. Proiektua ika-mika alderdikoiaren jostailu faboritoetako bat bihurtu zen Donostia Europako Kultur Hiriburu izango zela jakin zenetik: lau urte –erraz esaten da– mezu katastrofisten artean igeri egiten, behar zen pertsonala kontratatzeko eragozpen instituzionalekin, adostutako finantzazio publikoa iritsiko ote zen zalantzan; eta bidean izan diren dimisioak, polemika hutsalak, beti gaurkoak baino handiagoak ziruditen biharko titularrak. Fundazioaren patronatuko kide bat, Espainiako Kultura ministerioa, epaitegietara iritsi zen proiektuaren kontra, Europako Hizkuntza Eskubideen Goi-Bilera zela-eta, gero, konposizio instituzionala aldatu bezain laster, salaketa bertan behera utziz bukatu zen faszikuluan. Elkarbizitzarako kultura. Zer arrisku har zezakeen hiriburutzak klima horretan? Ahalik eta gutxien molestatu, agindu dutenak besteak izan baitira, politikariak, zilegitasun demokratikoaren izenean, amen.\nOngi etorri Mr. Felipe\nBaina ez da egia urte osoa pasa denik zeresana eman duten ekintza kulturalik gabe. Kontua da, eskemak gehien puskatu dituen interbentzio artistikoa, tertulietan zeresana eman duena, eta azkenerako gehienek txalotu dutena, ez dela 2016ko programan aurreikusitako zerbait izan. Ekainak 15: Usain Bolten 100 metroak baina azkarrago zabaldu da sare sozialetan Groseko markesina bateko argazkia. Besoak gurutzatuta Felipe VI.a –badakizue, Francok oinordetzan utzi zuen Espainiako Erregearen ondorengoa–. Kartelak Donostia 2016ren logotipoa dauka eta Kultur Hiriburuak erabili duen tipografian letra handiz “¡Bienvenido!” irakurtzen da. Txikiago euskarazko, frantsesezko eta ingelesezko itzulpenak.\nOrdubete eskasean erantzun du 2016aren kontu ofizialak kartela ez duela hiriburutzak jarri. Beranduegi: jada ez da inportanteena nor den egilea, izan ere, afixak jarri ez edo ez, Kultur Hiriburuak Bake ituna erakusketaren inauguraziora gonbidatua du Borboi familiako kide preparatuena. Hori egin daiteke, baina haren etorrera ospatzen duten kartelak jartzea ez zen inolako instantzia ofizialen planetan sartzen. Hum. Badirudi diskurtsoen eta praktiken arteko kontraesan bat aurkitu dugula, doktore: 1978ko Trantsiziotik tazituki onartu den errealitate bat bistaratu da ekintzarekin.\nMonarkia espainiarra euskal herritar askoren gogoko izan ez arren, bertako erakundeek haien aurrean duten jarrera otzana agerian geratu da; eta agerian geratu da horrela jokatzeak zalapartarik eragin ez dezan, “egin bai, baina ez adierazi” formularen arabera funtzionatu dutela urtetan. Nahikoa izan da erakundeek egiten dituzten elipsiak sormen pixka batekin betetzea. Bihar edo etzi etorriko dira adituak hori street art, fake edo hoax bat izan den argitzera. Gertatu den bitartean puntako artea izan da, horretaz behintzat ez dago zalantzarik.\nKultura beti da ona, salbu eta…\nEta hala aitortu dute askok, baita Donostian eta Gipuzkoan agintzen duen EAJtik hurbil dauden iritzi-emaileek ere. Edo Pablo Berastegui Donostia 2016ko zuzendariak: ETB2ko saio batean kartelarekin harrituta agertu zen, baina ez zuen problemarik izan esateko trebetasunez egindako ekintza zela –“con bastante tino” espresioa erabili zuen–. Bitxia da erantzun hori, kontuan izanda asmoa hiriburutza auzitan jartzea dela eta egileak, ezezagunak izan arren, itxura guztien arabera kultura ofizialarekin zerikusi handirik ez duten sektoreetakoak direla.\nGizarte osoak onartu duen kontsentsu bat argitzen du gertakariak: kultura eta sormena gauza onak dira. Onak, maila eztabaidaezinean. Eta beraz, beste modu batera adierazita edukiarekin guztiz desados egongo liratekeenak ere, kreatibitatearen aurrean belaunikatzen dira. Gizartean eragin nahi duten kolektiboentzat aukera interesgarria zabaltzen du horrek, aldarrikapen-ekintzen nolakotasunak lasaitu ditzakeelako aldarrien edukiak zenbaitengan a priori sortzen dituzten ezpain okertuak.\nBaina ez gaitezen engaina. Kultura nork “daukan” eta nork ez ere eztabaidatu da joan den urtean. Bake ituna erakusketatik atera gabe, polemika pixka bat izan zen hedabideetan ETA “fenomeno politiko, militar eta kultural” gisa definitu zelako erakusketarekin lotutako testu batean. Espainiako Kultura ministerioak gutuna igorri zien 2016aren arduradunei, deskribapen horrekin kezkatuta. Terminologiarekin arreta berezia izan zezatela eskatu zieten proiektuaren arduradunei, plano artistikotik arituta ere, gaia “delikatua” delako. Azpi-testua irakurtzea ez da zaila: kultura ona bada eta ETA ez; nola edukiko du talde armatuak kulturarekin inolako zerikusirik? Irakurketa sinplista da, baina eraginkorra ere bai. Azken finean, aldagai kulturala ETAren bilakabidetik aldenduz, edukiz husten da azken 50 urteetako historiaren parte bat; eta barra librea eskaintzen die irabazleen bandoan geratu direnei kontakizun manikeo bat idazteko.\nBestalde, polemikak erakusten du zenbat falta den hainbestetan aipatutako kontakizun bateratura iristeko ere, noizbait horrelakorik existituko dela pentsatzea ameskeria hutsa ez bada behintzat.\nArrakastak, porrotak eta pertsonen joan-etorriak\nGainontzean, Donostia 2016ren kronikek gogoratuko dute nahiko abiapuntu txarra izan zuela; baina ezinbestean esan beharko dute urteak aurrera joan ahala proiektuak asmatu zuela, zarata handirik gabe, ekimen arrakastatsu batzuk plazaratzen. Tartean izan dira bulego barruko bizitzarekin lotuta daudenez gutxi aipatu eta arreta merezi duten gertaerak ere.\nGoazen puntuz puntu: Hansel Cerezari eskatu zitzaion Kultur Hiriburuaren presentazio karta izango zen ikuskizuna eta La Fura dels Bauseko kide ohiak Donostian antolatutakoak kritikaren eta publikoaren txistuak entzun zituen. “Elkarbizitzaren zubia” amilduta, showaren teloi-atzeko kontuak ateratzen hasi ziren: agintariek teknika digital aurreratuenak erabiliz adjudikatu ziotela Cerezari lana –alegia, atzamarrarekin–; zenbat kostatu zen ez zegoela argi; edo inaugurazioko catering zerbitzuarengatik bakarrik 15.000 euroko faktura pagatu zela. Optimista antropologikoek esango dute hiritarren kontzientzia kritikoak eragin zuela joan den urtarrileko zurrunbiloa, alderdien hiriburutzaren aldeko kontsentsuak ez baitzuen uzten horrelako zerbait aurreikusten. Bada beste irakurketa bat, pesimista nahi bada edo, segun eta nondik begiratuta, errealista: siglarik ez daukan ideologia donostiarristaren manifestazio bat izan zen inaugurazio ekitaldiaren osteko polemika. Pentsamendu korronte hori ez dago inongo liburutan formulatua eta esaldi bakarrean laburbildu daiteke –“Donostia bakarra munduan”–, dauzkan inplikazio guztiekin: donostiarrismoak zerbait eraman ezin badu, bere hiria argazki ez-oso-polit batean ikustea da, hain zuzen, aurkezpeneko ikuskizunak sortu zuen argazki mota.\nZubiko gauza hura gertatzen ari zenean norbaitek esan izan balu handik hilabete batzuetara 7.500 lagun Shakespeareren obra bat ikusteko prest egongo zirela sarrera guztiak agortzeraino, nekez sinetsiko genuen. 'Uda gau bateko ametsa'ren arrakastarekin Donostia 2016k arnasa hartu zuen\nBigarren puntua, funtzionatu duena: zubiko gauza hura gertatzen ari zenean norbaitek esan izan balu handik hilabete batzuetara 7.500 lagun Shakespeareren obra bat ikusteko prest egongo zirela sarrera guztiak agortzeraino, nekez sinetsiko genuen. Uda gau bateko ametsaren arrakastarekin Donostia 2016k arnasa hartu zuen, bestela ere hiriaren biriketako bat den Cristina Enea parkean. Espektakulu handia izan arren –140 laguneko taldea aritu zen lanean– eta sarreraren prezioak Anbrosio tabernako tragoenekin lehiatzen zuen arren –30 euro aurretik, 40 leihatilan, afari eta guzti, hori bai–, lortu zuen publiko asko biltzea. Agian inaugurazio-ekitaldia planteatu zen moduaren antipodetan zegoelako: etxeko aktoreak –Gorka Otxoa, Aitziber Garmendia, Isidoro Fernandez, Ane Gabarain, Itziar Atienza, Ramon Agirre...– Fernando Bernuesen eta Iñaki Rikarteren gidaritzapean, Patxo Telleriak moldatutako testuan. Hurbiltasuna maiz izen handiak baino erakargarriagoa da.\nHiru: gutxi aipatu dena. Kultur munduko jende askok aurkitu zuen iaz lana hiriburutzaren abaroan, baina ez da gehiegi aipatu nolako baldintzatan jardun duten. Urte osorako kontratua eskainita lanean hasi eta abuzturako kalean zegoen langileak ez du polemikarik eragin, baina existitu, existitu da. Lan baldintzak prekarizatzen ari dira ia sektore guztietan eta kulturarena ez da salbuespena. Donostia 2016n horrek ez du zalaparta berezirik eragin, epe-muga oso konkretua zeukan egitasmoa izanda langileek amaiera-data barneratuta zeukatelako. Baina Bilbora begiratzea besterik ez dago arazoaren hedadura ikusteko: iazko udan Arte Ederren Museoko langileek greba egin zuten euren baldintzak hobetzeko, baita akordioa lortu ere. Antzera jokatu zuten Guggenheim museoko hezitzaileek ere, baina kasu horretan emaitza bestelakoa izan da: denak kalera bota zituzten, erakundeen bedeinkapenarekin. Kulturaz eta elkarbizitzaz hitz egin behar bada, instituzio publikoek kudeatutako kultur jardueretan ari diren langileen baldintzez ere hitz egiten hasi beharko da, pertsona horiek gabe ez baitago Kultur Hiriburu, hiri-marka edo proiektu estrategikorik aurrera eramaterik.\nUrte berrian sartuta, Donostiak baldintza paregabeak ditu herritarrei ondo egokitutako eskaintza kulturala emateko. Baina esaldi hori 2015ean, 2014an edo 2013an ere idatzi zitekeen. Izan ere, Donostia Kultura egitura sendoa zen iazko urtea baino lehen ere. Industria bat kasik. Kultur Hiriburuak eskaintza publikoa biderkatu du, baina lehen ere presentzia nabarmena zeukan.\nHiriaren tamaina kontuan izanda, gehiegizkoa ote da? Bada uste duenik eskaintza instituzionalaren eraginez ekimen partikularrentzat lekurik ez dela geratzen. Kultur Hiriburua aukera paregabea zen etorkizunera begira jarri eta bi esparru horien arteko harremanak aurrerantzean nolakoak izango diren eztabaidatzeko. Sektore kultural publiko indartsua edukitzeak dakarren abantaila baliatuz, nola lagundu ditzaketen erakundeek dinamika pribatuak, adibidez, panorama orekatzeko. Edo zergatik ez zaien lokal gehiagori kontzertuak eta jarduera kulturalak antolatzeko lizentziarik ematen, antolatzaile ez-publikoei aukera berriak eskainiz.\nDonostia undergroundak zer leku izango duen ere ikusteko dago. Kortxoenea eraitsi zutenetik erreferentziazko gune bat gutxiago dauka hiriko kultura autogestionatuak, baina bizi-bizirik jarraitzen duela erakutsi du programa ofizialetatik kanpo. Hiriko kulturaren hirugarren hanka dela aitortuko dioten egunaren zain, asfaltoan ateratzen den belarra izaten jarraitzen du herri mugimendutik datorren programazioak.\n2016ko festa amaitu da eta mundu guztiak erlaxatzeko aukera izango du orain. Fokua beste nonbait dago, ez da azterketarik pasa behar, turistak erakartzeko ohiko festibalak geratuko dira udan eta, neguan berriz, bertako eta inguruetako interesatuentzako eskaintza. Mundu guztia biziko da hobeto ebento handiaren aiduru egon gabe. Ondo egon da, gaizki egon da, zer axola du, pasa da. Beste gauza batzuetaz eztabaidatuko da azkenean.\nKanal hauetan artxibatua: Aktualitatearen Gakoak 2017 | Donostia 2016


«Gazteok intentsitate handiarekin bizi ditugu inauteriak» - Baztan - Erran.eus\n«Gazteok intentsitate handiarekin bizi ditugu inauteriak»\nTtipi-Ttapa 2020-02-13 12:30\nSaioa Igoa (ezkerrean) bere lagunekin, inauterietako etxez etxeko bueltan.\nBesta izateko, lan egin behar. Halaxe ibili da orain artean Saioa Igoa (Ziga, 2001), «bertze herritar batekin, elkarlanean» inauteriak antolatzen aritu gara: «musika eta otorduak lotuak ditugu».\nAntolatze-lanak akituta, inauteriak ailegatzeko esperoan, «gogotsu» dago Igoa. Liburuak utzi eta Zarauztik sorterrirantz joateko prest da, bihar eta etzi herritarrez eta herritarrekin inauteriez gozatzeko: «besta arront gustukoa dut eta inauteriak oraindik gehiago».\n«Bereziak eta bakarrak» dira herriko inauteriak zigatar gaztearendako: «gaztetxook intentsitate handiarekin bizitzen ditugun egunak dira inauterietako ortziralea eta larunbata». Goizean goizik, blusa koloretsua gerruntzean loturik «eta osagarri irri emangarri batzuk jantziz», etxez etxe ibiltzen dira bi egunetan: «etxe bakoitzean janari eta edariekin ongietorria egiten digute».\nJan-edanen truk eta trikitixa zein panderetaren erritmoa lagun, «ateak irekitzen dizkiguten etxeetako herritarrekin batera kantak kantatzen» dituzte. Buelta horretan, «bigarren urtea» izanen da Igoarentzat: «normalki 17 urte ditugularik hasten gara ibilbide hau egiten eta 32 urte inguru arte ibiltzen gara».\nEtxez etxeko bueltaren aitzakian «lagunekin elkartzea eta giro horretaz gozatzea» du gustuko. Ez da hori, ordea, inauteriek duten momentu polit bakarra: «larunbatean herri-afaria antolatzen dugu». Kasu horretan, «gazte eta helduek, nahi duten guztiek» izena emateko aukera izaten dutenez, «50 lagun inguru» biltzen dira.\nAfalondoan, mahaiak bildu eta dantzaldia izaten dute: «guztien artean trasteak baztertu eta musikariari txoko bat egiten diogu…». Kantuak eta doinuak dira giroa bizitzeko bitarteko eta, horren musikaren laguntzaz, «gazteok adinekoak animatzen ditugu». Ostaturik gabe, ostatu egarriz ez gelditzeko, «edariak zoko batean paratzen dituzte eta norberak izaten du nahi duena hartzeko ardura, baita hartutakoa ordaintzekoa ere». Dantza eta trago, ohartu orduko pasatzen zaizkie orduak: «goizaldeko laurak pasatuak izaten dira musika akitzen denerako».\nHaurrek ere badute gozamenerako tarterik. Ortziralean, gazteak etxez etxe dabiltzan bitartean, Orakunde Eguneko jolasetan ibiliko dira. Larunbat ilunabarrean, berriz, «musika taldearen bueltan» herritar guztiek bat egiten dute: «haurrak dantzaldian daudelarik, gu, mozorroak jantzita, eurengana joaten gara». Mozorroa ez da kezka, aitzakia baizik: «egun batzuk lehenago pentsatzen dugu. Aurpegia tapatu eta trapu zaharrak jantzita, mozorro originalak osatzen dira. Ongi pasatzeko bide ematen dute eta horrekin aski dugu».


Ukimen-pantaila - Wikipedia, entziklopedia askea.\n2Garapena eta Erabilpena\n5Sistema eragileak eta softwarea\n6Hau ere ikusi\nUkimen-pantailadun txartel salmentarako makinak\nUkimen edo ukipen-pantaila bere gainazaleko ukimenaren bitartez gailu bati datu eta aginduen sarrera egitea ahalbidetzen duen pantaila da, aldi berean pantailan bertan emaitzak agertzen dituelarik. Hala, datu sarrera eta irteerak pantailan islatzen dira. Zenbait kasutan pantailaren kontakturako arkatz optikoa edo beste antzeko objektuak erabil daitezke. Gaur egun, pantaila arrunt (tutu-pantaila, plasma, LCD) baten gainean instala daitezkeen ukipen pantailak ere badaude.\nUkimen-pantailak hasiera batean garrantzia hartu zuen industriako gailuetan, informazio pantailetan, museo eta antzeko pantailetan, bankuen kutxazain automatikoetan, eta abar, zeinetan sagua eta teklatuaren erabiltzea ezerosoa baiten.\nXX. mendearen amaiera eta XXI. mendearen hasieratik batez ere ukimen-pantailak nagusituz joan dira pantailadun gailu askotan, hala nola telefono mugikorretan, ordenagailuetan, tabletetan, eta abar.\nUkimen-pantailak geroz eta ospetsuagoak egin dira ukimen-teknologia sortu zuenetik Dr. Samuel C. Hurst. 1971an. Gaur egunean kutxa automatikoetan, PDAtan, etab. oso komunak bihurtu dira. Telefono adimentsuen, PDAren, bideo kontsolen, eta abarren ospeagatik ukimen-pantailak gero eta onarpen handiagoa dute.\n1983an HP-150 izan zen ukimen-pantaila zuen lehen ordenagailua. Egia esan, ez zuen ukimen-pantaila, baizik eta 9 hazbeteko Sony-renIzpi katodikozko hodia eta bere inguruan infragorrien transmisoreak eta hartzaileak zituen, hauek gardena ez zen edozein objekturen posizioa detektatzen zuen pantailaren gainean.\nGaur egungo ukimen-pantailak kristal garden bat dute, bertan xafla mehe bat dago eta honek erabiltzaileari uzten dio zuzenean pantailarekin lan egitea.\nGarapena eta Erabilpena[aldatu | aldatu iturburu kodea]\nUkimen-pantaila garrantzitsuenak 1970 eta 1980 hamarkadetan patentatu ziren, baina gaur egun jadanik ez daude. Honek teknologi hauen osagarri eta produktuak erregaliei loturik ez egote ekarri du, eta horrela ukimen-pantailak azkarrago zabaldu dira.\nUkimen-pantailazko produktuen onarpenagatik teknologia hauen kostu marjinala ia-ia desagertu egin da. Edozein teknologiarekin gertatzen den bezala, pantailei lotutako hardwareak eta softwareak hiru dekada aritu dira garatzen, horrek oso fidagarriak izatea ekarri du. Horregatik gaur egun edozein lekutan ikusi daitezke ukimen-pantailak, hala nola, hegazkinetan, autoetan, etab.\nPantaila kapazitiboa eta funtzionamendu oinarria\nUkimen-pantailak hiru motakoak izan daitezke erabilitako teknologiaren arabera:\n'Erresistiboak': Merkeagoak dira eta ez die kalterik egiten hautsak ezta ur gaziak ere, gainera hatzarekin erabil daiteke. Baina distira %15 gutxiago dute eta lodiagoak dira, horregatik mugikorretan eta hainbat produktutan beste mota bateko pantailak erabiltzen dira, izan ere, eguzkiak zuzenean jotzen diete, beraz, disdira gehiago behar dute.\n'Kapazitiboak': Kristal bat bezalako isolatzaile elektrikozko geruza bat da, eta eroale garden batez estalita dago. Eta giza gorputza ere eroale elektriko bat denez, pantailaren gainazala ukituz gero eremu elektrostatikoaren itxuraldatzea ekartzen du. Irudiaren kalitatea hobea da, erantzun hobea dute eta batzuetan hatz bat baino gehiago erabil daitezke. Baina garestiagoak dira.\n'Uhin gainazala': Hauek ukimen-pantaila gainetik igarotzen diren ultrasoinu-uhinak erabiltzen dituzte. Pantaila ukitzen denean uhin batzuk xurgatuak izaten dira, eta aldaketa horrek erregistratzen du hatzaren posizioa eta kontrolatzaileari bidaltzen dio informazio hau. Pantaila hauek dira hiru motetako pantailetatik garatuena daudena, baina inguruko elementuengatik hondatu daitezke.\nHID Zehaztapenak[aldatu | aldatu iturburu kodea]\nUkimen-pantailak HID gailuen zehaztapenen barruan daude. Ukimen-pantailak usage ID 04 moduan identifikatu daiteke.\nZehaztapenen barnean mota hauetako gailuak erabiltzeko eremuak daude, hauek dira interesgarrienak:\nTip pressure: Transduktore baten indarra irudikatzen du, normalean hatzarena.\nbarrel pressure: Transduktore baten sentsorean erabiltzaileak egiten duen indarra.\nin range: Transduktorea digitalizazioa posible den lekuan dagoela adierazten du. Bit batekin adierazten da.\ntouch: Hatz bat pantaila ukitzen ari dela adierazten du. Sistemak klik moduan interpretatu ohi du.\nuntouch: Hatzak pantaila ukitzeari utzi diola adierazten du.\ntap: Hatzarekin pantaila ukitu dela adierazten du, baina momentu bateko ukimena, hau da, hatzak ez duenean denbora luzez ukitzen pantaila.\nSistema eragileak eta softwarea[aldatu | aldatu iturburu kodea]\nUkimen-pantailadun gailuak erabiltzeko software ugari dago, eta sistema eragile nagusietan erabilgarri da teknologia hau, hala nola Linux, Mac OS eta Windows. Azken bi hauen kasuetan, sistema eragilearen bertsio bereziak daude tablet eta ukimen-ordenagailuetan erabiltzeko. Applek iOS sistema eragilea garatu du iPad eta iPhone produktuetarako batik bat, eta Microsoftek, Windows XP Tablet PC Edition bertsioa kaleratu zuenetik Windows 8 bertsiora sistema eragilea garatzen du ukimen gailuekin erabili ahal izateko.\nBestelako gailu batzuetan, hala nola PDAk, tabletak edota telefono adimentsuetan, beste sistema eragileak existitzen dira, hala nola Android, Windows Phone, BlackBerry OS edo Symbian.\nUkimen-pantailentzarako bereziki eginiko softwareari buruz, marrazketa programak edota esku-idazketa errekonozitzeko programak nabarmentzekoak dira. Marrazketa programek pantaila zein indarrez ukitzen ari den, eta ukipen objektuak zer nolako inklinazioaz marrazten ari duen ere errekonozi dezakete. Idazketaren inguruko programetan, kasu batzuetan sistema eragileak berak idazketa errekonozimendurako aplikazioa dakar.\nAplikazio askok ukimen ezaugarriak erabiltzen dituzte ibiltzeko, adibidez teklatu birtualak, jokoak, multimedia aplikazioak...\nHau ere ikusi[aldatu | aldatu iturburu kodea]\nBNF: 16563828d (data)


Sare sozialak - Bridging the Gap | Martech Zone\nUztailak, asteartea, 5, 2011 Asteazkena, urria 26, 2011 Douglas Karr\nEnpresa gehiegi etsita daude sare sozialak onartu ez dituztelakoan eta beranduegi den beldurrez. Infografia hau lagun onarengandik maite dut, Jason Falls, benetako erabilerari buruzko ikuspegia ematen duelako ... eta oraindik negozioek sare sozialak baliatzeko aukera asko dutela negozioa hazteko.\nHori bai ... denbora agortzen hasi da. Beldur naiz, urte batzuen buruan, enpresek merkatu kuota gal dezaketen lehian dauden enpresek sare sozialak beren irtenbideak eta bezeroak sustatzeko eta haiekin harremanetan jartzeko metodo gisa hartu dituzten lehiakideen aurrean. Konpainiek laster jokatzen ez badute, lehiakideen atzean egongo dira, enpresa horiek beren agintea eta marka linean handitu baitute.\nJasonek dioen moduan, bere erakundea hor dago lagundu enpresei zubia gainditzen. Ziurta zaitez Exploring Social Media gehitzen duzula zure irakurketa bikainen zerrendan eta jarraitu nire lagun onari Jason Falls Twitterren ere bai.\nWordPress Mobile WPtouch Pro-rekin


Terreroseko dorrea XV. mendearen amaieran eraikitako bolumen bertikal deigarria da. Bere elementu interesgarrien artean beheko solairurako sarbidea (puntadun arku altu eta estua), solairu nagusirako sarbidea (egun kanpora itxia), eta hormetan zabaldutako bao desberdinak (gezileihoak eta leiho puntadunak) daude. Goiko solairuan, fatxada bakoitzean bat, Bizkaiko dorreetan mantentzen diren lapur-zulo bakarrak ikusten dira. Gotorlekuaren defendatzaileei dorreko hormetaraino gerturatzea lortzen zuen edozein erasogileri gauzak jaurtitzeko irtenguneak dira.\nZallatik Balmasedako errepide zaharra hartuko dugu. La Mella auzora iristean, ibaiaren gaineko zubia zeharkatu baino lehen, garagardotegia ikusiko dugu bidearen eskuinetara ( Zubi Ondo ). Horren atzetik doan bide estuari jarraituko diogu, ibaiaren bestaldean dorrea ikusi arte.\nLa Herrera/La Mella auzoa.


Irekia Eusko Jaurlaritza - Gobierno Vasco :: Eusko Jaurlaritzak eta Innobasquek ohartarazi dute berrikuntza areagotu behar dela, agente publiko eta pribatu guztien konpromisoarekin\nEusko Jaurlaritzak eta Innobasquek ohartarazi …\n<iframe src="https://www.irekia.euskadi.eus/eu/embed/videos?flv_video=2019%2F06%2F21%2Fnews_55279%2Findicadores_innovacion.flv" width="320" height="210" allowfullscreen></iframe>\nEusko Jaurlaritzak eta Innobasquek ohartarazi dute berrikuntza areagotu behar dela, agente publiko eta pribatu guztien konpromisoarekin Iturria: Irekia\nTapia_Innobasque_01.jpeg Iturria: Irekia\nTapia_Innobasque_02.jpeg Iturria: Irekia\nTapia_Innobasque_03.jpeg Iturria: Irekia\nTapia_Innobasque_04.jpeg Iturria: Irekia\nTapia_Innobasque_05.jpeg Iturria: Irekia\nTapia_Innobasque_06.jpeg Iturria: Irekia\nTapia_Innobasque_07.jpeg Iturria: Irekia\nTapia_Innobasque_08.jpeg Iturria: Irekia\nTapia_Innobasque_09.jpeg Iturria: Irekia\nTapia_Innobasque_10.jpeg Iturria: Irekia\nTapia_Innobasque_11.jpeg Iturria: Irekia\nTapia_Innobasque_12.jpeg Iturria: Irekia\nTapia_Innobasque_13.jpeg Iturria: Irekia\nTapia_Innobasque_14.jpeg Iturria: Irekia\nTapia_Innobasque_15.jpeg Iturria: Irekia\nRegional Innovation Scoreboard 2019 izeneko txostenak egiaztatu duenez, Euskadi berritzaileagoa da, baina atzera egiten ari da Europako batezbestekoarekin alderatuta\nInbertsio publiko-pribatu urria (krisiaren ondorioz) eta Espainiako estatuko efektu zuzentzailea direla eta, Euskadi goi-mailako berrikuntzako eskualdea izatetik moderatu plus izatera jaitsi da.\nEuskadi lehenengo tokian dago Espainiako estatuan, baina Eusko Jaurlaritzarentzat ez da nahikoa\nAhulezia nagusia ETE txikienen berrikuntzarik eza da\nInnobasquek ETEentzako laguntza indartzen jarraituko du eta berrikuntzaren bidea hartzera animatu ditu enpresak\nTapia sailburuak finantzaketa eta laguntza espezifikoak areagotzeko konpromisoa hartu du, ETEek berrikuntzari hel diezaioten\nEusko Jaurlaritzako Ekonomiaren Garapeneko eta Azpiegituretako sailburu Arantxa Tapiak eta Innobasqueko presidente Manuel Salaverríak ezohiko prentsaurrekoa eskaini dute, Regional Innovation Scoreboard 2019 txosten berria baloratu eta aztertzeko. Txosten horrek egiaztatu duenez, Euskadik, 2017ko azterketan baino berrikuntza-maila handiagoa izanik ere, pisu erlatiboa galdu du berrikuntzan.\nIzan ere, Euskadik azken 8 urteetan hobetu egin du bere errendimendua berrikuntzan (74,8 2011. urtean, EBko 2011ko batezbestekoari buruzko datu erlatiboen arabera, eta 83,6 2019. urtean).\nHala ere, hobekuntza hori ez da nahikoa izan Goi-mailako Berrikuntzako Eskualde izaten jarraitzeko, Europako berrikuntzaren batez besteko mailak proportzio handiagoan egin baitu gora. Horrela, beraz, Euskadi Moderatu Plus Eskualdea da orain, eta lehenengo tokian jarraitzen du Estatuko autonomia-erkidegoen sailkapenean.\nAldaketa hori honako bi arrazoi hauengatik gertatu da nagusiki: inbertsio publiko-pribatu urria krisiaren ondorioz, eta Espainiako estatuko efektu zuzentzailea; izan ere, Estatuko berrikuntza-maila txikiak penalizatu egin ditu autonomia-erkidego guztiak, eta Euskadiko katalogazioa aldatzea eragin du horrek.\nEuropako txostenak eskualdeen berrikuntza-maila neurtzen duten 17 adierazle hartzen ditu kontuan.\nEuskadik sendo jarraitzen du I+G+Baren eragin-adierazleetan (teknologiaren eta ezagutzaren arloko sektore trinkoetako produktu berrien salmentari eta enpleguei dagokienez), baita gazteen hezkuntza-mailan ere (Europako eskualde liderren artean kokatuta dago alderdi horretan).\nHala ere, Euskadik hobetu egin behar du ETEen berrikuntzari eta industria-jabetzaren babesari lotutako adierazleetan.\nTapia sailburuak “kezkagarritzat” hartu du txostenaren emaitza, eta alarmismoa alde batera utzi nahi izan badu ere, esparru horretan gertatzen denari oso adi egon beharra dagoela adierazi du.\nEusko Jaurlaritzaren konpromisoak\nEusko Jaurlaritzak hiru konpromiso hartu ditu berrikuntzan aurrera egiteko.\nEuskal administrazioaren finantzaketa areagotzeko konpromisoa. Eusko Jaurlaritzak % 5eko (hasieran) eta % 6ko (ondoren) urtetik urterako igoerak egin ditu 2015. urteaz geroztik I+G+Baren arloan, eta etorkizunean areagotzeko konpromisoari eutsi nahi dio.\nBerrikuntza azken bazterreraino zabaltzeko eta ETErik ikusezin eta txikienetara iristeko konpromisoa. Berrikuntza ez-teknologikoko INNOBIDEAK estrategiaz gain, PROGRAMA BERRI bat abiaraziko da uztailetik aurrera. HAZINNOVA programaren deialdia irekiko da, eta uztailaren lehen hamabostaldian emango da ezagutzera.\nEuskadi berritzaile baten posizionamenduarekiko konpromisoa, ospe handiko industria- eta teknologia-sarea duen herrialde txiki honek barneko indarrak eta sinergiak batu behar baititu proiekzio handiagoa lortzeko. “Gure joko-eremua, adierazi du Tapiak, Europa da, eta gure Liga ere Europakoa da. Nahiago dugu lehen mailako azkenak izan bigarren mailako txapeldunak baino”.\nErakundeen eta enpresen autoexijentzia eta gogoetarako deia\nSailburuak adierazi du txosten horrek eragingarria izan behar duela berrikuntzaren bidean indarberritzeko. Gaineratu duenez, exijentziarik handieneko jarrerak Eusko Jaurlaritzan bertan hasi behar du, eta gainerako erakunde publikoak, entitate pribatuak, fundazioak eta enpresak beren egoerari buruzko gogoeta egitera eta etorkizunari begira hobetzeko dauden aukerak aztertzera animatu ditu.\nInnobasqueren laguntza ETEentzat\nInnobasqueko presidente Manuel Salaverría enpresei eta, bereziki, ETEei zuzendu zaie, eta Berrikuntzaren Euskal Agentziaren atea jotzera animatu ditu. Lankidetza eta laguntza eskaini die arrazoi batengatik edo besteagatik orain arte berrikuntza-prozesuetan esperientziarik izan ez duten enpresa guztiei.\nManu Salaverria (Innobasqueren presidentea)


Happy Halloween ~~~~ -News Center-NINGBO SUNSOUL AUTO OSAGARRIAK CO., LTD\nHalloween zoriontsua ~~~~\nDenbora: 2020-10-30 Hits: 20\nHalloweeni Santu Guztien Eguna ere deitzen zaio. Mendebaldeko jai tradizionala da urtero azaroaren 1ean; eta urriaren 31a, Halloween bezpera, da oporraldirik jendetsuena. Txineraz, Halloween Santu Guztien eguna izenarekin itzuli ohi da. Halloweenen etorrera ospatzeko, haurrak mamu politak jantziko dira eta etxez etxe atea joko dute, gozokiak eskatuz, bestela engainatu edo tratatuko dute. Aldi berean, esaten denez, gau horretan, hainbat mamu eta munstro mozorrotu egingo dira txikitan eta jendetza nahastuko dute Halloweenaren etorrera ospatzeko, eta gizakiak hainbat mamu bezala mozorrotuko dira mamuak harmonikoagoak izan daitezen. .\nHalloween ezaguna da batez ere ingeles hiztunen munduan, hala nola Britainiar uharteetan eta Ipar Amerikan, eta ondoren Australia eta Zeelanda Berria. Gaur egun, Asiako zenbait herrialdetako belaunaldi gazteek ere "Atzerriko Jaialdia" ospatzeko joera dute. Halloween bezperan, atzerriko supermerkatu handi batzuek erakusmahaiak jarriko dituzte Halloweeneko jostailuak saltzeko, eta saltzaile txikiek Halloweenekin lotutako panpina edo modelo batzuk ere salduko dituzte gazteen begiak erakartzeko.\nHalloween ingelesez Santu Guztien Eguna da, "Santu Guztiak" izenarekin ere ezagutzen da, katolikoen eta ekialdeko ortodoxoen jaietako bat, eta Mendebaldeko herrialdeetan jai tradizionala da. Txinera hitz egiten duten guneek askotan Halloween bezalako Halloweenekin nahasten dute. "Hallow" erdialdeko ingeleseko halwen-etik dator, santuen etimologiatik oso gertu dagoena. Eskoziako eta Kanadako zenbait eremutan, Halloweeni "All Hallow Mas" deitzen zaio oraindik. Egun hartan, egin beharreko meza zeruko santu guztiak (Aita) ospatzeko zen. Orain gizarteak deabruez eta mamuz beteriko hainbat jarduera antolatzen ditu urriaren 31 gauean interes komertzialetarako edo bestelako helburuetarako, Halloweeneko esanahi sakratuarengandik erabat aldenduta.\naurreko: Eskerrak emateak bihotza eskerrez betetzen du\nHurrengoa: Txinako egun nazionala eta udazken erdialdeko jaialdia


Zapatak - moda 2014an\nIa ezinezkoa da emakume dotorerik modernoaren armairua arropa gabe jartzea. Oinetako eder eta dotore hau enpresa, arratsalde eta estilo librearen atributu ezinbestekoa bihurtu da. Eta moda joeren gailurrean egon nahi dugulako, hemen inon ez dago zapatarik gabe. Berrikuspen honetan eztabaidatuko dira. Moda modifikagarria denez, 2014ko moda zapatak izango dituzu.\nEmakumeen Zapatak eta Moda 2014\nEta agian espero duzun bezala, udaberri-udako denboraldiaren 2014ko zapatak moda ugari ditu. Denboraldi honetan, jadanik oinetakoen estilo klasiko ezagunekin mugatzen da abangoardiaren estiloan eta, batzuetan, etorkizuneko norabidetan. Hala eta guztiz ere, moda-emakumeen oinetakoen estilo desberdinak izan arren, aurten diseinatzaileek azpimarra berezia jarri diete orpoan, moda-oinetakoen paleta aberatseko esteka bihurtu baita 2014an. Eta ez da altueraren altuera. Oso bizkorra da, orrazkera altuago batetik bestera okertuta. Denboraldi honen berezitasunak dekorazio eta orekarako itxura izango du, eredu berriaren azken oinetako zapata askotan berezko bihurguneak.\nAipatzekoa da moda plataforman oinetakoak itzultzen direla. Orpotik ez bezala, plataforma eguneroko higadura oso erosoa da, beraz, zalantzarik gabe, moda emakume askok aukeratuko dute. Horrez gain, segmentu honek aukera zabala du, eta ia neska bakoitzak bere "bikote" bat aurkitzeko aukera ematen dio. Diseinatzaileek plataforma ereduek sudurrean irekita zeuden, atzealderik gabe, eta horregatik ez da emakumezkoen oinetakoen dekorazio aberatsena.\nOinetako moderno eta dotorea kolore-indizean ere aberatsa da. Egia, ordea, beti bezala, denboraldi honetan kolore klasikoak daude: beltza, zuria, grisa eta beige. Aurtengo herriarekin batera, gorria, urdina, arrosa eta laranja tonu zapatak izango dira. Gainera, animalistak, loreak eta abstraktoak dira.\nMateriala ere nahiko desberdina da; bilduma batzuek zulatutako edo patenteen larrua estutu dute, beste makilatzaile batzuentzat, guipureko material nagusia aukeratu zuten. Baina, beharbada, soluziorik ohikoena produktu batean produktu ezberdinen konbinazioa eta konbinazioa da.\nKira Plastinina - bilduma berria 2013\nBlusen estiloak 2015\nPolka dot soinekoak 2013\n2016 emakumeentzako erloju iluna\nModa udaberrian 2018 - 2018ko udaberri-udako denboraldiaren joera nagusiak: arropa, oinetakoak, osagarriak\nEguzkitako betaurrekoak udako 2013\nVivienne Westwood-ek berriro ere harritzen du: astean behin bainua, sekretu guztia da\nSendabelarren folk erremedioak\nKate Winslet-ek Leo DiCapriori buruzko pelikula eta adiskidetasun berri bati buruzko elkarrizketa bat eman zuen\nEtro - Udaberri-Uda 2014\nZer da irabiagailua eta irabiagailua arteko aldea?\nHemoglobina altua - Emakumearen, gizonen eta umeen kausa eta tratamendua\nZer dira moda 2019ko bekainak?\nZein geener hobe da?\nSarah Jessica Parker ile laburrak moztu eta ilea kolore aldatu\nNola gibeleko gibeleko gibeleko tarta egosten?


[APK] Deskargatu Pixel Launcher 2 No ROOT Google Assistant gaituta | Androidea\nHemen nago berriro blogeko iruzkinen, Youtubeko iruzkinen eta iruzkinen bidez hainbeste eskatzen didazuen bideo-mezu berri batekin. Androidsis Telegram komunitatea hazten ari da, eta da sare guzti hauetan zuk ekartzeko eskatzen didazula Google Pixel 2-ren bertsio berria, APK bertsioan edozein Android terminal modeloetan instalatzeko, nahiz eta logikoki Google Pixel ez izan.\nKasu honetan, gauza kolokan esaten den moduan jarri da, eta hori da bart Telegram-eko Androidsis komunitatetik, kide bereko batek Google Pixel Launcher 2ren azken APKa partekatu du hasierako pantailatik gaitutako Google laguntzailearekin irristatu eskuinera. Beraz, aurrera esker Vicente Jimenez.\n1 Android Pixel Launcher 2-ren APKa instalatu ahal izateko baldintzak\n2 Deskargatu APK Google Pixel Launcher 2 ROOT Google Assistant gaituta ez dago\nAndroid Pixel Launcher 2-ren APKa instalatu ahal izateko baldintzak\nNola esaten dizut, eta ez dakit Vicente Jiménez deskargatu den iturria Google Pixel Launcher 2 APK hasierako pantailatik gaitutako Google laguntzailearekin, Hori bakarrik esan dezaket APKa segurua eta malwarerik gabea da beraz, deskargatu eta instalatu dezakezu munduan lasaitasun osoz.\nEra berean, APKaren jatorria ezagutzen ez dudanez edo Google Pixel Launcher 2-ren portu honek Android-en zein bertsio edo bertsioren balio duen zuzenean jakinarazi ahal didatenez, Ezin dizut eman apk instalatu daitekeen Android bertsioari edo bertsioei buruzko informazio zehatzagoa.\nYo Uste dut Android 7.0tik aurrera soilik izango dela bateragarria Nahiz eta ziur ziurtatu ezin dizudan zerbait dela esaten dizudan, hobe deskargatzera gonbidatzen zaitut, instalatzen saiatu eta esan Android-en zein bertsiotan instalatu ahal izan duzun itxaropentsu.\nBeraz, ezinbesteko baldintza bakarra da ezarpen / segurtasun menuko iturri ezezagunak gaituta dituzu, APK formatuan aplikazioak instalatzeko baimena izan dezazun edo Google Market-erako kanpoko aplikazio berdinak izan ohi direnak.\nDeskargatu APK Google Pixel Launcher 2 ROOT Google Assistant gaituta ez dago\nFor deskargatu Google Pixel Launcher 2 No Root apk partekatua Vicente Jiménezek Telegram-eko Androidsis komunitatean, nola da logikoa behar izatea Androidsis taldetik pasatu hortik aurrera zuzenean deskargatzeko tranpa edo kartoirik gabe aurkituko duzu.\nGainera, Telegram-en abantailak ezagutu edo nahi ez dituen edonorentzat, jendeak apur bat jakingo balu nonahiko WhatsApp-a jaurtiko luke, orain Mark Zuckerberg-en jabetzako aplikaziotik argi urtera dagoelako. ez zaretela haserretzen, hemen uzten zaitut zuzeneko esteka apk Telegram-era deskargatzeko.\nMezu honen hasieran utzi dizudan bideoan, Google Pixel Launcher 2 No Root apk instalatzea zein erraza den erakusteaz gain. Google Pixel Launcher 2-k Xiaomi Mi A1-en nola funtzionatzen duen erakusten dizuet, Launcher-en pertsonalizazioan asko irabazten duena, lehenespenez datorren Launcher-ek, Launcher 3-k, pertsonalizazio edo pertsonalizazioa besterik ez baitu.\nArtikuluaren bide osoa: Androidea » Android aplikazioak » [APK] Deskargatu Pixel Launcher 2 Ez dago ROOT Google Assistant gaituta\nPICUDU esan zuen\nZuk adierazten duzun deskargarako zuzeneko sarbidetik deskargatzen saiatzean, mugikorrak birusaren abisua ematen dit\nBolsapryca esan zuen\nJatorria hau izan liteke?\nHarpia esan zuen\nDeskargatu eta instalatu Sony Z3 Android 6.0.1 gailuan eta primeran funtzionatzen du. Akats bakarra da ezin dudala led pantailaren atzeko planoa zuzenean aldatu, itxuraz irtenbide osagarri bat instalatu behar da.\n* behar .. * aplikazio gehigarria ..


Tartean Teatroaren antzezlanak sarean ikusgai — Gaztezulo\nTartean Teatroaren antzezlanak sarean ikusgai\nTartean Teatroaren antzezlanak sarean ikusgai Euren webgunean zintzilikatuko dituzte osorik eta doan ikusteko moduan. Zazpi antzezlan izango dira guztira eta banaka sareratuko dituzte uztailean eta irailean. https://www.gaztezulo.eus/albisteak/tartean-teatroaren-antzezlanak-sarean-ikusgai https://www.gaztezulo.eus/albisteak/tartean-teatroaren-antzezlanak-sarean-ikusgai/@@download/image/Tartean-Ghero-1024x640.jpg\nEuren webgunean zintzilikatuko dituzte osorik eta doan ikusteko moduan. Zazpi antzezlan izango dira guztira eta banaka sareratuko dituzte uztailean eta irailean.\nUztailaren 8tik aurrera Tartean Teatroaren bideo historikoak sareratu eta modu irekian ikusgai egongo dira euren webgunean, doan. Tarteanen antzezlanak zein Patxo Telleriak eta Mikel Martinezek osatzen duten Ez Dok Hiru bikote artistikoaren sagakoak zintzilikatuko dituzte. Tartean Teatroko kideek adierazi dutenez, "etxean zein lagunartean ikus ditzakezu, euskaltegian zein kalean. Dibertitu!".\nUztailaren 8an Ghero:Azken Euskalduna sareratuko dute, 19an Pankreas, eta 27an Zergatik Jamil?. Irailean kaleratuko dituzte gainerakoak: 3an Lingua Nabajorum, 10ean Euskarazetamol, 17an Larru Haizetara, eta 24an ED3 Euskal Musikaren benetako istorioa.\nAntzezlan hauetako testuak Patxo Telleriak berak idatzi ditu, eta haietako batzuk paperean zein digitalean ere irakur daitezke.


Deba - Obra Hidraulikoak\nGipuzkoa Obra Hidraulikoak\nHornikuntza eta Saneamendua\nHidrologia eta kalitatea\nUnean uneko datuak\nAforaleku iraunkorren sarea\nLaginketa puntuen sarea\nInformazio publikoan dauden proiektuak\nHidrologia eta kalitatea/\nDeba ibaiaren arroak 533,8 km²-ko azalera du, eta Lurraldearen mendebaldean kokatzen da. Deba ibaiaren arroa Euskal Autonomia Erkidegoan dago oso-osorik, eta zatirik handiena Gipuzkoako Lurralde Historikoan.\nDeba ibaiaren arroa oso industrializatua dago, eta bertako populazioa 135.000 biztanle da, zenbait herri garrantzitsutan bilduak (Arrasate, Oñati, Bergara, Soraluze, Eibar eta Deba). Historikoki, Arroak, presio demografiko eta industrial handi baten ondorioz, narriadura ekologiko nabarmen bat jasan du, neurri batean gaur egun arte mantentzen dena.\nIbaiaren tarte altuena eta ibaiadar batzuk alde batera utzita, Deba ibaiko ingurumen egoera oso txarra izan da gaur egun arte eta, ezaugarrietako bat arrain bizitzarik eza izan du. Duela gutxi eraiki den saneamendua eta Epele, Mekolalde eta Apraitzeko araztegien abiarazteak egoera hobetu du, eta hasi dira lehen arrain populazioak ikusten, batez ere ziprinidoak, ibaiko ia tarte guztietan. Hala ere, bere morfologia eskasiak, kasu askotan lehengoratzen ezinezkoa, muga handiak jartzen ditu ingurumena berreskuratzeko orduan.\nIbaiadarren sareari dagokionez, egoera aldagarria da batetik bestera. Ibaiadar batzuek kalitate handiko urak izan dituzte beti, adibidez Arantzazuk, Urkuluk, Aixolak eta Sallobentek; beste batzuek. aldiz, Egok adibidez, erabat galdu dituzte berezko ezaugarriak. Bi muturren artean, beste era bateko ibaiadar batzuk ere badaude. Bertan, saneamenduak aurrera egin du aurreikusitako epeetan, eta uren kalitatea berreskuratzen ari da.\nArroaren batez besteko emaria urteko 457 hm3-koa da, hau da, segundoko 14,5 m3-ko emaria. Emari aldaketa handiak gertatzen dira urte lehor eta euritsuen artean eta urtaroen artean ere aldakortasun nabaria dago, horrela abendu eta urtarrilean ia emari osoaren % 30 izaten da. Alderantziz, uda oso lehorra izan ohi da eta udako emariak 0,6 l/s/km2-koak izaten dira.\nArroaren batez besteko prezipitazioa 1.613 mm-koa izan da. Arroko batez besteko tenperatura 12,7º C dela kontuan edukiz, hori plubiometriaren balioari erantsiz, lurrunketa potentziala 871 mm-koa da, lurraldeko handiena, eta horrek dakar gipuzkoar arroetako emari espezifiko txikienetakoak izatea. Arroaren barruan, udako emarien balioen artean ezberdintasun handiak daude, horrela, multzo bolkanikoko arroek 5 l/s/k2-ko udako emari espezifikoak dituzte eta kare-harrizko materialak daudenetan 0,5 l/s/km2-ko emari espezifikoak.\nUraren kalitatea kontrolatzeko estazio\nEzagutu gure arrainak


Txapelketen historia: 2005-2009. Iratxe Ibarra –\nTestua: Iratxe Ibarra\nLegegintzaldi bateko datak ematen badute ere, Bertso Txapelketa Nagusietakoak dira.\nBertsolari aldizkaritik deia jaso ostean, zalantzan geratu nintzen. Entzule lez 2000-13 bitarteko txapelketa bat aukeratzea ia ezinezko egiten zitzaidan, eta, kostata, azkenean, bi aukeratzea erabaki dut… Zergatik hautatu ditudan bi horiek? Beharbada, hamarkada horretan entzule moduan gehien sufriarazi eta gozarazi zidatenak direlako.\n2001ean, hasiak ginen aldaketak nabaritzen bertsokera batzuetan. Bakarkako bertsoaldien tratamenduan, adibidez. Nork ez ditu gogoan Maialenen Himalaiako bertsoak edo gurpildun aulkitik bota zituenak…\n2005ean, beste bertsolari batzuengan ere nabaritu genuen joera hori, eta gero eta bakarkako lan landuagoak eta distiratsuagoak entzutera ohitzen hasi ginen.\n2005eko eta 2009ko txapelketetako finalerdi eta finaletan dezente gozatu eta sufritu nuen (bai, sufritu ere bai). Eta, memoriari tiraka hasi naizenean, jabetu naiz ia oharkabean neure belaunaldiko bertsolariei bultzaka ibili izan naizela entzule egon naizen azken txapelketetan. Eurekin gozatu eta sufritu dudala gehien, alegia.\nEsate baterako, ez daukat ahazteko 2009ko Iruñeko finalerdia. Aurre-aurreko ilaratan jarrita geunden Iturriagari bultzaka, finaletik kanpo gera ez zedin. Gasteizen bere ohiko mailan aritu ez, eta garesti samar zeukan txartela, baina lortu zuen…\nElortzak ez zuen zorte bera izan Gernikako finalerdian, han ere bultzaka ibili ginen arren. Urrun samar kokatu ginen, nonbait, oholtzatik, eta gure gogo-bultzadek indarrik ez haraino heltzeko.\nGure lagun batzuek ere ez dute ahaztuko egun hura. Gernikako finalerdian, Unai eta Igorren lagunek euren aldeko pankarta eman zieten biharamunean Iruñera eroateko. Altsasun afaldu eta gau erdian Zuasti parean kontrol batean gelditu zituzten. Maleteroa zabaltzeko esan eta “Aupa Igor eta Unai” pankarta bertan, izar gorri eta guzti. Izar gorriak susmoak biztuta, ea hori zer zen eta ea Igor eta Unai nortzuk ziren galdezka hasi zitzaizkien guardia zibilak, ongietorriren bat antolatzen zebiltzalakoan edo. Txapelketako eskuorriak aterata eta Gu ta gutarraken diskoko izar gorria erakusten ibili ei ziren, estu. Kotxearen jabeari “A usted, la próxima vez la llevo detenida” esan omen zioten.\nUrte hartako finalean bertso antologikoak entzun genituen sentsazioa neukan: Unairen dutxako bertsoak, Maialenen bakarkakoak, eta zelan ez, Maialenen eta Ametsen arteko buruz burukoan entzun genituenak, tartean batak zein besteak suari kantatutakoak.\nTxalometroari erreparatuta, Unairen dutxakoek ez zutela behar beste jaso begitandu zitzaidan. Arriskua hartu baitzuen biderik zailena hautatzean. Txalorik errazenak (eta ziurrenik oparoenak) biktima paperak emango zizkion, baina bide errazari uko egin eta zailetik ere oso ondo atera zen. Eskertzen dira horrelako erabakiak…\nEta, amaierako agurren txanda heldu zenean, ia-ia hasieratik kokatu zitzaidan malkoa begi ertzean eta amaitu arte hantxe, kieto… Ez daukat gogoan beste finaletan hainbeste hunkitu izan naizenik: txapela buruz aldatzea, horrekin batera genero eta belaunaldi aldaketa, Andoniren despedida… Osagai asko batu ziren finala emozioz beterikoa izan zedin.\n2005eko txapelketa urrunago –eta beraz, ahaztuxeago- daukadan arren, finalerdietako saio batzuk ondo gogoan ditut. Unaik poliziari eta Igorrek itsasoari begira kantatutako bakarkakoak iltzatuta dauzkat memorian. Igorrenak zuzenean entzun nituen, Donostian. Gogoan daukat saioa amaitu ostean bertsokide batek esan zidala edadeko gizon batek hori ez dela bertsoa komentatu zuela. Bueno, poesiatik bazeukan, baina bertsoak ziren, eta oso onak, gainera. Nik alboko lagunari begiratu niola daukat akorduan, “poesixi eitten dabil” esanez, eta “kabroie!” erantzun zidala lagunak, inbidia sano bete-betean. Kontua da doinu berria atera zuela, eta izan daiteke entzule batzuk hor galdu izana hasieran. Baina, niri oso onak begitandu zitzaizkidan lehen entzunaldian, eta bigarrenean, hobeak.\nUnairenak ez nituen zuzenean entzun, baina argi dago, baineran eta dutxan, bietan moldatzen dela ondo durangarra: atestatua, koiuntura, marratxoak, bainera, berdinetik berdinera…\nAmets ere hasia zen printza dotoreak uzten. Beran baserriko egutegiari botatakoak (Kandelario, kalendario, Hilario…) edo Markina-Xemeinen Jon Maiarekin egindako seiko motzeko eleganteak (eskeletua, eskaletua…) horren adibide. Saio polita egin zuten biek seiko motzean.\nMarkina-Xemeingo finalerdi horretan, antolakuntzan aritzea egokitu zitzaidan, eta aulkiak ipini eta kendu ibili ostean, Durangon jaialdiren bat edo zegoela eta, hara joan ginen. Plateruenako eskaileretan labain egin eta goitik beheraino jausi nintzen tragoa eskuan neukala. Kontua da ipurdiko handi samarra hartu nuela; eta, biharamunean, Gasteizko finalerdira joan eta Unairen ama egokitu zitzaidan alboan. Bere aulkia ez omen zegoen oso santu, eta nik pisu gutxiago neukala eta han neu jartzeko proposatu zidan. Ipur-masaileko beltzune eta guzti, suabe-suabe jezartzera nindoan, eta berak: “Kuriosa zabiz, gero” bota zidan. Nik, “Bai. Atzo Plateruenan eskilaretatik jausi nintzen eta baltzune edarra deuket” erantzutean, berak “Esatotset nik semiai, hareek eskilarak ez dauezela ondo!”.\nFinala lausoago daukat memorian 2009koa baino. Maialenen hasierako agur dotorea, BECera egindako aldaketa eta konplexurik eza aipatuz (gu ez gera hau, denda txikiak/ saio txikiak gara gu/(…) baina hona etorri ta betetzeko/konplejurik ez daukagu), Andoniren aulkiarena (baina ezetz txikirik/behiak jezteko), eta buruz burukoa ditut gogoan. Azken honetan, bikain jardun zutelako gomuta daukat, bai Maritxu eta Bartoloren ofiziokakoan bai kartzelakoan, euskara irakasleen paperean.\nAndoni eta Unai buruz burukoa jokatzen zebiltzan bitartean, gu baino bost edo sei ilara aurrerago jarrita zegoen kazetari baten irudia ere nahiko argi daukat. Andonik bertso onen bat kantatzen zuen bakoitzean (egun hartan sarri) aulkitik jaikitzen zen besoak altxatuta. Gu Unairen alde geunden, Andonik nahiko txapel bazituela eta Unaik inoiz janztekotan orduantxe izan behar zuela iritzita, eta urduri jartzen ninduten kazetariaren gora eta beheranzko mugimenduek.\nEta zelan diren gauzak: 2005eko finalean buruz burukoan egon ziren bi bertsolariak 2017ko txapelketan ez ditugu oholtzan ere ikusiko.\nTestua amaitzen nenbilela etorri zait burura beste bertsoaldi mundial bat, Mendiluzek Markina-Xemeingo finalerdian jositakoa. Naufragoaren doinuan neska-lagun drogazaleari botatako bakarkakoez ari naiz: Sudurzulotik satorzulora/hilkutxa, meza, malko ta lora/ laburtuz zoaz horretarako geratzen zaizun denbora/ (…) arrisku hori merezi badu/oso ona izango da. Ala, 2001eko finalerdian izan zen hori? Bai, bueno, tranpatxoa egin dut; 2001ekoa baita bertsoaldi hori. Baina, une hartan sentitu nuena sentituta, sartu beharra neukan, derrigor.\nBarkatuko didate aipatu gabe utzi ditudan beste ale eta bertsolari on guztiek, baina ez zegoen gehiagorako tarterik. Nire belaunaldi kideei omenalditxoa egin diet nahi barik, horrelaxe atera baitzait. Eragina izango du ziurrenik plazan eurekin hasitakoa (eta hazitakoa) izateak, entrenamendu kide ohiak izateak euretako batzuk, eta zergatik ez, beste barik, garai bera konpartitu izanak.\nTags: 2005 2009 bertsolari txapelketa nagusia bertsolari txapelketa nagusiak bertsolaritzaren historia historia iratxe ibarra txapelketen historia Txapelketen historia: 2005-2009. Iratxe Ibarra


Telebista transgenikoa — Gaztezulo\nTelebista transgenikoa https://www.gaztezulo.eus/albisteak/telebista-transgenikoa https://www.gaztezulo.eus/albisteak/telebista-transgenikoa/@@download/image/41p49-1_1368098842.jpg\nApirilak 20 egun ditu. Europako Batasuneko herrialdeetan indarrean sartu da genetikoki eraldatutako produktuei etiketak jartzeko araudia. Goizeko hamarrak eta laurden dira. TVE1 katean hasi da "Saber vivir" saioa. Aurkezlea, tono paternalistarekin, gure artean transgenikoak betidanik izan direla esaten hasi da. "Beti nahastu dira landare batzuk besteekin nekazaritza hobetzeko". Mezua argi dago: landare bat bestearekin nahastea eta landare bat bixigu batekin edo birus batekin nahastea, gauza bera dira. Genetikoki eraldatutako produktuak ez dira arrikutsuak, beraz.\nSukaldari bat agertu da pantailan. Bakailaoa prestatu behar du gaurkoan, saltsaren batekin. "Arto transgenikoarekin, noski". Ez diezaiola inork arriskurik ikusi etiketa tentel bati.\nMedikuaren txanda heldu da jarraian. Umeentzako eraikuntza joko horietako batekin agertu da pantailan. Pieza gorriak horiekin ezkondu beharrean, pieza berdeekin ezkontzen omen dituzte transgenikoetan. Badakizue: ume jolasa besterik ez dira, azken batean, halakoak.\nUrdaiazpiko ekoizle bat ere agertu da. Txerriei pentsu transgenikoak emanda ere, transgenikoak desegin egiten omen dira txerrien barruan. Ez dutela inongo ondoriorik, alegia. Behi eroen irakaspena denon memoriatik ezabatu nahi du urdaiazpiko salatzaileak, argi dago. Espainiako Gobernuaren funtzionario batek, azkenik, soia transgenikoarekin egindako jakiak lasai asko kontsumi daitezkeela esan dio emakume kezkatu bati.\nHarreman publikoetan aditua den Burson Masteller enpresak 1997an Europabio enpresari egindako gomendioa: "Iritzi sortzaileak, politikariak eta legegileak dira bioteknologia produktuak seguruak direla jendeari sinestarazi behar diotenak". Greenpeace erakundeak iazko udan arto hazi transgenikoen inguruan argitaratu zuen txosten batean irakurria daukat. Espainiako telebista publikoaren arduradunek ere irakurri zuten txostena, argi da.\nHainbat pertsona elkartu eta haien gorabeherak grabatzen dituen reality-show-en jarioa etengabea da telebista gehienetan. Oraingoan, TF1 kateak hamabi pertsona famatu sartu ditu baserri batean urik eta argindarrik gabe, La ferme célébrités izeneko saioan.\nJulian Iantzi aurkezle lesakarra ETB2ra eraman dute La flecha amarilla lehiaketa aurkeztera. Ikusleek, beraz, orain arte euskara txukunean entzun duten aurkezlea gaztelaniaz entzutera ohitu beharko dute.


Alice Neel: pertsonak lehenbizi | Sala de prensa del Museo Guggenheim Bilbao\nDatak: irailak 17, 2021 – otsailak 6, 2022\nKomisarioak: Kelly Baum, arte garaikidearen arduraduna ‘Cynthia Hazen Polsky and Leon Polsky’, eta Randall Griffey, arte moderno eta garaikidearen arduraduna Metropolitan Museum of Art-en, Guggenheim Bilbao Museoko arte-arduradun Lucía Agirrerekin batera\nMetropolitan Museum of Art-ek antolatutako erakusketa Guggenheim Bilbao Museoarekin eta The Fine Arts Museums of San Francisco-rekin lankidetzan\nNeelek galeraren eta sufrimenduaren eszenak dokumentatzen ditu bere obretan, baina baita indarraren eta erresistentziaren eszenak ere, izugarrizko zintzotasunarekin eta enpatia handiarekin gainera.\nNew Yorkeko Spanish Harlemen bizi izan zen denbora luzean, Alice Neelek bere auzokideen arima jaso zuen bere pintzelarekin; etnia anitzeko populazio bat zen, babesgabea, eta ordura arte kasu bakan batzuetan bakarrik hartua izan zena gai gisa artearen arloan.\nBere obrari oso sentimendu berezi bat dario, pertsonaien zaurgarritasunean jarritako arretagatik ez ezik, agerian uzten duelako ere emakumeen borroka emozionala eta fisikoa, bereziki, bera bezala, emakume behartsuena.\n1940 eta 1950eko hamarkadetan figurazioa modaz kanpo geratu zenean eta New Yorken Espresionismo Abstraktua goren unean zenean —Neelek “antihumanistatzat” jotzen zuena— artistak uko egin zion bere estiloa aldatzeari, bere jardun artistikoan beti aritu izan bazen ere formekin eta teknikekin esperimentatzen.\nBiluztasuna eta sexua, giza esperientziaren alderdi gisa, gai nagusiak dira Alice Neelen obran. Are gehiago, erabateko segurtasunez iraultzen du genero horri eman ohi zaion tratamendua artearen historian zehar, non emakumeak objektu erotiko soil gisa ageri baitiren.\n“Niretzat, pertsonak dira lehenbizi. Gizakiaren betiereko duintasuna eta garrantzia berresten saiatu naiz”. Alice Neel, 1950.\nGuggenheim Bilbao Museoak Alice Neel: pertsonak lehenbizi erakusketa aurkezten du, Espainian eskainitako lehenengo atzera begirakoa Alice Neel (Pensilvania, 1900–New York, 1984) artista estatubatuarrari, Iberdrolaren babesari esker. Erakusketak Neelen ibilbide artistiko osoa jasotzen du, ia ehun pintura, marrazki eta akuarelaren bitartez, erretratu zirraragarrienak barne, gaur egun beren zorroztasun psikologikoagatik goraipatuak.


Lanbideren «geldotasuna» salatu dute Berri Otxoak plataformako kideek Barakaldon | Basque Country | Naiz\nLanbideren «geldotasuna» salatu dute Berri Otxoak plataformako kideek Barakaldon\nBerri Otxoak plataformako kideak Lanbidek Barakaldoko Beurko auzoan duen bulegoaren aurrean bildu dira erakunde honen «geldotasuna» salatzeko. Alarma egoera ezarri zenetik itxita egon dira Lanbideren bulegoak, pobreziak gora egin duen bitartean.\nNAIZ|BARAKALDO|01/06/2020 Updated at:\nBerri Otxoak plataformak egindako elkarretaratzea. (BERRI OTXOAK)\nKoronabirusaren maskarak jarri dituzte gaur Berri Otxoak plataformako kideek Lanbideren «geldotasuna» salatzeko. Izan ere alarma egoera ezarri zenetik pobreziak gora egin du Barakaldon, eta erakundeek ez dutela horren aurrean neurririk hartu salatu dute.\nOhar batean adierazi dutenez, alarma egoera hasi zenetik mila lagunek galdu dituzte beraien lanpostuak Barakaldon eta 3.000 lagun Elikagaien Bankura joaten dira laguntza eske, baina Lanbideko teknikariek DSBE jasotzeko 42 eskaera tramitatu dituzte azken hilabeteetan.\nZentzu honetan, Lanbideren bulegoak orain arte itxita egon direla ohartarazi dute. «Maiatzaren 11tik tabakoa erosi, pote bat hartu eta lan egin dezakegu. Baina Lanbide gaur arte itxita egon da, pobreziak gora egin duen bitartean», gaineratu dute.\nSalatu dutenez, azkenengo hilabeteetan Lanbideko ordezkariek tramiteak internet bidez egiteko deia egin diete baliabiderik ez duten familiei. «Gainera telefonozko arreta-linea kolapsatua egon da eta egunak pasa izan dira emailez bidalitako aholku-eskaerak erantzun dituzten arte», kritikatu dute Berri Otxoak plataformako kideek.\nEgoera honi aurre egiteko, alarma egoera indarrean dagoen bitartean pobrezian dauden familien eskaerak «automatikoki eta behin behinean onartzeko» eskatu diete Lanbideko buruei.\nSalatu dutenez, Barakaldon 7.535 herritar daude langabezian, eta apirilean azken hamabost urteetako langabeziaren igoera handiena izan zen. Gainera, elikagaien bankura laguntza eske joaten diren lagunen kopurua hirukoiztu egin da koronabisuaren krisia hasi zenetik.


Pernay - Wikipedia, entziklopedia askea.\nJean-Pierre PENINON (2014-2020)\n47° 26′ 37″ N, 0° 29′ 58″ E / 47.4436°N,0.4994°E / 47.4436; 0.4994Koordenatuak: 47° 26′ 37″ N, 0° 29′ 58″ E / 47.4436°N,0.4994°E / 47.4436; 0.4994\nAmbillou, Luynes, Saint-Roch, Semblançay eta Sonzay\nPernay Frantziako udalerria da, Indre-et-Loire departamenduan dagoena, Centre eskualdean. 2013an 1.016 biztanle zituen.\n2007an Pernay udalerrian erroldatutako biztanleak 1.016 ziren. Familiak 364 ziren, horien artean 64 pertsona bakarrekoak ziren (24 bakarrik bizi ziren gizonak eta 40 bakarrik bizi ziren emakumeak), 92 seme-alabarik gabeko familiak ziren, 168 seme-alabak dituzten bikoteak ziren eta 40 seme-alabak dituzten guraso-bakarreko familiak ziren.\n2007an 410 etxebizitza zeuden, 368 familiaren etxebizitza nagusia ziren, 18 bigarren erresidentzia ziren eta 24 hutsik zeuden. 400 etxeak ziren eta 9 apartamentuak ziren. 368 etxebizitza nagusietatik 279 bere jabearen bizilekua ziren, 85 alokairuan okupaturik zeuden eta 4 doan lagata zeuden; 1ek gela bat zuen, 17 etxek bi zituzten, 47 etxek hiru zituzten, 108 etxek lau zituzten eta 195 etxek bost zituzten. 289 etxek euren parking plaza propioa zuten azpian. 123 etxetan ibilgailu bat zegoen eta 227 etxetan bat baino gehiago zituzten.\nPernay udalerriko biztanleria-piramidea 2009an .\n2007an lan egiteko adina zuten pertsonak 667 ziren, horien artean 527 aktiboak ziren eta 140 inaktiboak ziren. 527 pertsona aktiboetatik 496 lanean zeuden (259 gizon eta 237 emakume) eta 31 langabezian zeuden (10 gizon eta 21 emakume). 140 pertsona inaktiboetatik 51 erretiraturik zeuden, 63 ikasten zeuden eta 26 "bestelako inaktibo" gisa sailkaturik zeuden.\n2009an Pernay udalerrian 361 unitate fiskal zeuden, 1.031 pertsonek osaturik. Pertsona bakoitzeko diru-sarrera fiskalaren mediana urteko 18.946 euro zen. \n2007an zeuden 37 komertzioetatik, 1 erauzte enpresa zen, 1 janari enpresa zen, 4 bestelako produktu industrialen fabrikazioko enpresak ziren, 13 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 5 zerbitzu enpresak ziren eta 4 administrazio publikoko enpresak ziren.\n2009an zeuden norbanakoentzako 14 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 1 margolaria, 3 zurginak, 3 iturginak, 1 argiketaria eta 2 jatetxeak.\n2000. urtean Pernay udalerrian 11 nekazaritza-ustiategi zeuden, 396 hektarea erabiltzen.\nBNF: 15257733t (data)\nAtlas Digital del Imperio Romano: 12369\nOrriaren azken aldaketa: 4 urtarrila 2020, 20:49.


Pasa den abenduaren 23an, iaz batxilergoa amaitu zuten ikasleei graduazio ekitaldia egin zitzaien Errenteriako Niessen aretoan. Egoerak baldintzatuta ekitaldi xumea egitera behartuta izan baginen ere, ikasle eta irakasleak berriz ere elkartzeko momentu polita izan zen egun hura. Bertaratu ziren iazko ikasleak pozik ikusi genituen eta beraien goi-mailako edo unibertsitateko ikasketen hasierako esperientzien berri eman ziguten.\nDiploma banaketara, Oiartzoko ikasle eta irakasleez gain, Iñaki Uzkudun (Haurtzaro Ikastolako lehendakaria), Itziar Navarro (Orereta Ikastolako lehendakaria), Maider Gezala (Oiartzoko lehendakaria), Arnaitz Bergaretxe (Patronatuko kidea) eta Itziar Ostolaza (Errenteriako Udaleko hezkuntza zinegotzia) ere bertaratu ziren.\nUrtarrila 13, 2022 /by Editor\nTags: diploma, ekitaldia, graduazioa, haurtzaroikastola, niessen, Oiartzo, oreretaikastola\nDatorren urtera arte! “Une Amitié Intouchable” antzezlana ikusi dute frantseseko ika...


MOURN: SELF WORTH ALBUM REVIEW - ALBISTEAK\nNorberak merezi du\n2018ko laberintikoen bihurguneen ondoren Sorpresa Familia , Kataluniako laukoteak bere kantagintza estutu eta pop-punk erasoa zorrozten du.\nPlay Track Gizonezkoak -DoluaBidea Bandcamp / Erosi\nMourn-ek beti izan du errimaren inguruko ikuspegi apur bat antagonikoa. Kataluniako indie-rock taldearen 2015eko estreinako estreinaldiko lehen abestiaren ingelesezko letrak zirraragarriak ziren, hain zertxobait okertuta: Jazz Rodríguez Bueno abeslari eta gitarra-joleak goxokiak errimatu zituen, bi hitzetako bokalak marraztuz bezala. inperfekzioarekiko axolagabekeria. Your Brain Is Made of Candy-ren hondarrak antzerako errima gutxi batzuk zituen, eta ordutik ez dira askoz ere gehiago hurbildu. Dagoeneko lau disko sakon dituela, Rodriguezek eta Carla Pérez Vaz bere koprodiduna eta letra-jotzailea konbentzituta daudela dirudi gaur egun bere frustrazioa berehala ozen eta argi eta garbi komunikatzen ez duten hitzak aukeratzen igarotzen den edozein unetan ematen dutela Norberak merezi du —Galdutako denbora da.\nBere onenean, Norberak merezi du ez du segundo bat alferrik galtzen. Abestiak estuagoak dira, 2018ko labirintoko diskoaren kontorsionismoa alderantzikatuz Sorpresa Familia melodiak eta egiturak harriduraz aldatu ziren Bartzelonako basilika kohesionatu ezaguna izenarekin erreferentzia egiten zuela. Iheslarien irudiak, berriz, ia osorik ateratzen dira hemengo leihotik, zuzentasunari lekua eginez. Nahi ez dudan bezalako lerroak porrot bat izan eta nire gurasoak etsita, zintzotasun hutsez kantatzen dira. Taldearen hasierako lana bideratu bada PJ Harvey nerabe izateak are ikusgarriago egin zuen leialtasunez, Norberak merezi du pop-punk gehiago okertzen ditu, nerabezaroarekin lotura izan ohi duten norberaren zalantza sentimenduak aireratzen ditu baina haratago jarraitzen dute. Hau ere gertatzen da beraien grabazio politena, zuzeneko abestiak ondo egokitzen zaizkiona. Estudioan sartu zen Mourn estudioko albumaren zain egon bazina, Norberak merezi du entregatzen du.\nDolua jada ez da burmuinak jateari buruz idaztea , baina haiek zainduz. Urte gutxiren buruan, taldeak dagoeneko aurre egin dio krisiari. Tentsioa egon zen Sones zigilu espainiarrarekin, bigarren albumaren garaian ia errailetik bota zituena. Ha, Ha, He . Eta orain, haien lehen hamaikakoaren aldaketa: Antonio Postius Echeverría bateria-jotzaile ohiak taldea itxuraz baldintza latz batzuetan utzi zuen taldea idazten hasi aurretik Norberak merezi du , izpiritu guztien exorzismoaren antzera jotzen duena, bere merituengatik talde gazte batek izan beharko lukeena aztoratuz. Haien zuzentasunak abestiak zorroztu egiten ditu, eta hortik ateratzen duten zirrara nabaria da Men-en bigarren erdia goritasun handikoa bezalako gailurretan, zeinetan gizonengan ez naizen fidatzen lerroak Pérez eta Rodriguezen oihu luze eta altuen arteko truke dramatikoa hasten den. Victor Álvarez Ridao bateria-jotzaile berriaren abiadura-poltsako danborradaren gainetik.\nMourn-en ahotsaren argitasun berria aurkitu da Norberak merezi du , hasieratik hegan egiten duena, bost kantuko malko batean ireki eta lau jotzaile zuzen eta astunekin ixten duena, konparazioan apur bat okertzen den erdiko tarte batek soilik eragotzi duena. Mournek abesti batek zer izan behar duen erabat ziur ez dagoenean, dinamika askotarikoena arakatu ordez, intentsitate bizkorrera erortzen dira. Norberak merezi du sekula atzera egiten ez duen disko gupidagabea da, baina agian hori da biziraupenaren funtzioa Mournentzat, seguruenik beti kantuak hortzak biluzik idatziko baititu. Zuzendu eta leundu dituzte Norberak merezi du , baina haien ziztadak ikaragarria izaten jarraitzen du.\ndoako weezy diskoen salmenta\npj harvey sei eraispen proiektua espero dugu\nortzadar 2 diskoan\nbig sean disko berria\n2016 urteko rap diskoa


Bideo, argazki eta audioak ganoraz editatzeko aukera merkeak - Azkue Fundazioa - Uriola.eus\nArgazkiak, audioak eta bideoak editatzeko ez da beharrezkoa programarik deskargatzea edo programetan ehunka euro gastatzea, ezta Photoshop programaren hileko kuota bat ordaintzea edo publizitatearekin betetzen gaituzten doako app-ak instalatzea ere. Badira bestelako aukera batzuk bideoak edo argazkiak ganoraz eta modu itxurosoan editatzeko.\nHartara, ez da beharrezkoa PC baten mende egotea edizio-lan itxurosoak egiteko, izan ere, zenbait programa zuzenean exekutatzen dira webguneetan, edo primeran funtzionatzen dute mugikorrean; gainera, doakoak dira.\nPhotoshop-en klonik arrakastatsuenetako bat da Photopea. Online da, eta lehen azpimarratu dugun bezala, doakoa. Klonatzen duen programaren antzera, RAW, PSD eta beste formatu batzuetan aritzeko ahalmena dauka. Interfazea oso antzekoa da, eta geruzekin lan egiteko aukera eskaintzen du.\nPicozu-k ere web-ean funtzionatzen du, eta, nahiko oinarrizkoa izangatik ere, filtroak erabiltzeko edo interfazea aldatzeko osagarriak instalatzeko aukera eskaintzen du.\nSumo aplikazio-multzoari dagokionez, argazkiak editatzeko sumopaint eta sumophoto eskaintzen ditu. Aldea da lehena bertsio hedatua dela, tresna eta aukera gehiagorekin; bigarrena, berriz, editatze azkar baterako erabil daiteke, mozteko, doitzeko eta gehixeago egiteko.\nPixlr web-bertsioan erabiltzeko nahiz mugikorretan instalatzeko aukera dago, eta edizio-aplikazio erabilienetako bat da. Photoshop-en antzeko interfazea du, eta doikuntza-geruzekin funtzionatzen du.\nZerrenda hau PCrako programa batekin hasiko dugu: Avidemux, software librekoa, alegia, doakoa da. Halaber, kodea irekia da, norbaitek gauzak aldatu edo akatsak bilatu nahi baditu ere. Horretaz gainera, Windows, Mac eta Linux-en bertsioak daude. Aplikazio oso konpletoa da: azpitituluak gehi daitezke, bere filtroak ditu eta bateragarria da hainbat bideo-formaturekin.\nShotcut ere kode irekia da, eta ia edozein sistema eragiletan funtzionatzen du. Haren indarguneak hauexek dira: ia edozein audio- eta bideo-formatu onartzen ditu, streaming eta webcam erabiltzeko egokiad a eta 4K formatuan aritzeko ahalmena dauka. Haatik, ez da guztiz intuitiboa bideo klasikoko editore batekin lan egin ez duen erabiltzaileentzat, baina merezi du harekin lanean hastea, hainbat aukera eskaintzen baititu.\nOpenShot Video Editor, aurrekoak bezala, kode irekia eta plataforma anitzekoa da. Ur-markak, azpitituluak eta 3D efektuak gehitzeko aukerak ditu, eta oso intuitiboa, ez da denbora askorik behar ikasteko. Hauexek dira eskura ditugun beste editore batzuk: Veed, WeVideo, eta Windows Movie Maker.\nAzkenik, audioa editatzeko badira hainbat baliabide interesgarri, besteak beste, Zencaster eta Sumotunes.


Aktibista, sortzailea, pianista eta konpositorea da Clara Peya (Palafrugell, Herrialde Katalanak, 1986). Piano ikasketetan graduatua, hamabi urtez Leonid Sintsev izan du irakasle eta, 32 urte izanik, zortzi disko publikatu ditu, dagoeneko. Musikaz haratago, Inpuxibles antzerki konpainia abian du.\nMusikaren munduan emakumea izatea zaila dela erraten duzu. Zergatik?\nOrokorrean gizarte honetan zailagoa delako emakumea izatea. Argi dago kondizioak ez direla berdinak, eta musikan ere, hainbat eta hainbat dira topatzen ditugun mugak. Hasteko, musika ikasketak gauzatu nituenean, ez nuen sekula emakumezko erreferenterik izan, eta urte askotan, gizonezkoen piezak jotzen aritu nintzen. Agertokietan ere, ikusten nituen artisten %90a gizonezkoak ziren. Abeslariaren zeregina beti egon da okerrago baloratuta eta, hor bai, emakumezkoren bat ikusi zitekeen, musikarekin baino, estetikarekin lotutako perfila zelako.\nEmakumea bakarrik ez, aktibista izateak zenbateraino zaildu du zure ibilbidea?\nAte asko itxi zaizkit, baina, bertze horrenbeste ireki. Tira, bizi garen gizarte honetan jendeak isilik egon nahi du, programatzaileak ez baitira konprometitzen. Edozein modutan, erantzun desberdinak jaso izan ditut nik, orokorrean, eta oso gogorra naizen arren, nire diskurtso musikalarekin jende askok konektatzen du.\nDatuak kezkagarriak dira: Espainiako Estatuan salmentarik handiena duten kontzertuen %80an ez dago emakumerik, artista nagusi gisa. Zergatik?\nHistorikoki gizonezkoek aukera gehiago izan dituztenez, ikusgarritasun handiagoa dutelako gaur egun. Beraz, programatzaileen ardura aretoak bete eta dirua egitea bada, errazagoa izango dute gizonez osatutako Txarango, Manel, Els Amics de les Arts edo beste hainbeste talde kontratatuta. Kulturalki emakumeoi ez gaituzte ohitu geure burua saldu, geurekiko konfiantza izan eta sortzaileak izatera eta, argi dago, gauzak aldatzen ari diren arren, eta emakume ahaltsu asko dagoen arren musikagintzan, programatzaileek oraindik dirua lehenesten dutela generoaren ikuspuntua baztertuta.\nNola aldatu daiteke joera hori?\nKuoten bitartez. Paritateak derrigorrezkoa izan behar du, bai edo bai, kulturan. Hori baita orain arteko dinamika aldatzeko modu bakarra. Bada garaia gizonezkoek musikan duten pribilegio espazioan euren tokia uzteko emakumezkoei. Eta gizonezkoez osatutako talde horiek ez lukete onartu behar talde batean parte hartzea emakumezkorik ez dagoen bitartean.\nArgazkia: Dorothee Elfrin\nZailtasunak zailtasun, 32 urte dituzu eta, dagoeneko, zortzi disko publikatuta.\nZortzi disko atera baditut izan da autofinantzatu ditudalako: baliabideak ditut eta, zorionez, babestu nauen familia bat dut nire inguruan, nik ordaindu ahal izan ezean eurek ordainduko zuten. Are gehiago, beti azaltzen dut pianista naizela baliabide ekonomikoak dituen familia batean jaio naizelako. Eta nik piano ikasketak egin ahal izan baditut da, zorionekoa izan naizelako eta ez dudalako kopak zerbitzatzen ibili behar izan. Ezinbestekoa da hori kontuan hartzea, jende guztiak ez baitu hau bere alde.\nEta nire ibilbidean sormenari lehentasuna eman badiot, izan da, batez ere, baliabideak egon direlako. Bestela ez litzateke posible izango.\nHistorikoki zizelkatuta egon diren estereotipoak hautsi eta emakume menderaezinen figura aldarrikatzen duzu.\nGizarte patriarkalaren aldaketa ezinbestekoa da, eta, behingoz, desberdintasunak aberasten duela ulertzea, denontzako mundu bat eraikiz. Berandu goaz, horregatik aldarrikatzen dut emakume menderaezinen protagonismoa, espazioak okupatu eta ausartak izan behar dugulako. Eta bide honetan gizonezkoek bidelagun izan behar dute, eurek ere espazioak libre utziz.\nUrrian Estomac diskoa publikatu zenuen. Nolakoa izan da lan berriaren harrera?\nOso pozik nago sekulako erantzuna jaso dudalako. Genero ikuspegitik amodio erromantikoa deseraikitzen duen bilduma da Estomac. Zortzi edo hamar bat kontzertu egin ditugu jadanik eta aurrerantzean ere beste horrenbeste egingo ditugu.\nZein dira zure erronkak aurrerantzean?\nMusikan disko berri bat egiten ari naiz, urte eta erdi barru publikatuko dut, baina dagoeneko mamitzen ari naiz, goxo-goxo. Eta antzerkiari dagokionez, nire ahizparekin batera sortu nuen Inpuxibles antzerki konpainiaren bitartez aktibismo garbia egiten jarraitu nahi dut. Orain Painball izeneko ikuskizuna egiten ari gara, adierazpen askatasunaz diharduen kaleko ikuskizun interesgarria. Eta urtarrilaren 23tik otsailaren 3ra Bartzelonako Teatre Lliuren egongo gara AÜC, indarkeria sexualaren inguruan egin dugun ikuskizunarekin. Martxotik aurrera, azkenik, sufrimendu mentalaren inguruan sortu dugun Suite Toc ikuskizuna estreinatuko dugu Bartzelonako Beckett aretoan. Oso pozik nago ibilbide honetan.\nKanal hauetan artxibatua: Musika | Feminismoa | Generoa | Katalunia


KAMPSA: 20 URTEZ HARDCORE ETA SKATE ARTEAN | Kulturaldia.com - Donostia culture & fun magazine\nKAMPSA: 20 URTEZ HARDCORE ETA SKATE ARTEAN\nRedacción @kulturaldia · 13/01/2014\n"Kampsa. 20 años de sueños y escombros" dokumentalak Pasaian hardcore musika eta skate-aren artean erdibidean dagoen okupazioaren istorioa kontatzen du. Dock Of The Bay musika dokumentalen jaialdian estreinatu zen dokumentala, eta hantxe, dokumentalaren zuzendaria den Dani Lopez zuzendariarekin hizketan aritu ginen.\nZineak gure gizartetik alboratutako gertakariei egiten die so askotan. Modu honetan, lurperatutako hainbat istorio berreskuratu eta gizarteratzeko aukera bikaina eskaintzen du. Azkenaldian, gisa honetako bi dokumentalez gozatzeko aukera izan dugu: “Homenatge a Catalunya II” eta kapitalistak ez diren bizimoduak erakutsi, eta aldi berean, Espainian skateak izan dituen jatorriak azaltzen dituen “Monopatin”. Bart gauean Dock Of The Bay jaialdian estreinatu zen “Kampsa. 20 años de sueños y escombros“ dokumentala aurrez aipaturiko bi dokumentalen arteko bidegurutzea dugu.\n1992an hasi zen dena, gazte koadrila batek Pasaiako orube bat okupatu zuenean. “Gazteek denbora pasatzeko leku baten beharra zuten. Izan ere, garai hartako Pasaia ez da egun ezagutzen duguna: lekutan geratzen zen herria zen, eta ez zegoen ekintza kultural, kirol jarduera, zein beste hainbatetan aritzeko aukerarik. Orduantxe aurkitu zituzten hutsik zeuden Campsa gasolinerarenak ziren hainbat fabrika zahar eta hala, hauek okupatu zituzten”, azaldu digu 32 urteko Danik dokumentala estreinatu baina pare bat ordu lehenago. Kampsa izenez ezaguturiko espazio honetan, programazio musikal zabala eskaini zuten lehen 10 urteetan: asteburu askotan egon zen hardcore eta bertako naiz atzerriko punk taldeez gozatzeko aukera.\nArtxiboko material ugariz horniturik, off ahots batek kontatzen du istorioa musikaz lagundurik. “Zarata egiten zuten bandak” zehazten du Danik irri artean. “Garai politak izan ziren ondoko herrietan musika talde onak sortu baitziren, eta hauek etxe okupa ugaritan aritzeko gogo handia zuten. Batez ere 90. hamarkada eta 2000. urtearen artean”. Bizilagunak ziren Perrera, Nuevo Catecismo Católico eta Señor No taldeak ere, aritu ziren bertan. After gisa ere erabili izan da: Pasaiako tabernak itxi ostean, gauari amaiera Kampsan eman izan dio gazte askok.\nEstudioa den lokalean hainbat disko eta maketa grabatu dira, serigrafia eta zine tailerrak egin dira, eta aisialdi eta kultura ekimen ugari burutu dira filosofia antikapitalistaren Do it yourself lemapean. Eslogan hau bera topa dezakegu Kampsak Facebookean duen profilean euskaraz: “Zu zeuk egizu! “. Baina %100ean autofinantzatua izan den “Kampsa. 20 años de sueños y escombros” ezin da ustekabean eman ziren hainbat desalojorik gabe ulertu. Beharbada, 2001ekoa izan zen gogorrena ertzaina aurre abisurik gabe bertaratu baitzen. Hauen presentziaren erantzun gisa teilatura igo ziren hainbat gazte “Ez gaituzte mugituko” kartelekin hauen aurka eginez. Azkenerako, gunea espazio txiki batera murriztu zuten.\nPasaia eta inguruetan gune berrien bila ibili ostean, Kampsaren etapa berria Ardi Gorri etxe okupan hasi zen, lehengo gunetik metro gutxira. Kampsa 1en skatepark bat bazegoen arren, Kampsa 2n bowl zoragarri bat eraiki dute. Ziur asko, hau izan da oihartzun handien izan duen gaia, eta hala Espainiako skate-aren gaia lantzen duen “Monopatin” dokumentalak ere konfirmatzen du hau. “Underground munduetan murgildurik ez dagoen jendearentzat sarbidea izan daiteke” dio Danik.\n2012ko uztailaren 7an, Kampsaren 20. urteurrenaren festa ospatu zen skate txapelketa eta Dollmen, 25 Coming Fire, Helldivision eta Desastrozombies taldeen kontzertuekin. Urteurren honen ospakizunari jarraipena eman diote dokumentalaren estreinuarekin, nahiz eta administrazioak burutuko duen hurrengo desalojoaren beldur diren.


26/10/2017 11:26 0 commentaires\nAHT eta Simpsonen monorraila\nAbiaduraren Handiko Trenaren proiektuak bultzada berri bat izan du Nafarroan eta berraktibazioarekin batera, eztabaida berriz heldu da kalera. Proiektu honen aurrean kezka duten eragile sindikal, politiko eta sozialak ere antolatzen hasi dira AHTren proiektua salatu eta eztabaida sozial eta parte hartzailea bultzatzeko asmoz. Datozen egunetan kalea berreskuratzeko ekimenak aurkeztuko dituztela iragarri badute ere, sare sozialetan eztabaida pizteko helburua duen spot hau zabaldu dute.\n26/10/2017 09:15 0 commentaires\n‘Herejía’, Bogoroditsie abesbatzaren ikuskizun berria\nHerejia from Bogoroditsie abesbatza on Vimeo.\nBogoroditsie abesbatzaren ikuskizun berria da ‘Herejía’. Ikuskizunak XV. mendean, Alonso de Mella frantziskotarrak sustatutako mugimendu heretikoaren kontrako jazarpena du oinarri.\nMusika, antzerkia eta dantza uztartzen ditu ‘Herejía’ ikuskizunak, Ion Ugarrizaren zuzendaritzapean. Hiru diziplina artistikoak ezkonduz eta interpretazioa propio zainduz, giro berezia sortu eta bertan murgildu nahi da...\n25/10/2017 12:18 0 commentaires\nWith Catalonia, Kataluniaren aldeko elkartasun mugimendua sarean\nWithCatalonia.org Kataluniari babesa eta elkartasuna adierazteko webgunea da. Gaur aurkeztu dute eta Katalunian abiatu duten burujabetza prozesuarekin elkartasuna adierazteko aukera eskaintzen du web orriak. Helbideak munduko mapa interaktibo batetara eramaten gaitu eta bertan aurki daitezke herri katalanari babesa eta elkartasuna erakutsi duten komiteen kopurua eta jatorria. Dagoeneko Europa eta Ipar Ameriketako hainbat elkartek eta erakundek adierazi dute babes hori.


EUSKAL HERRIA: HARRERA LEKUA ALA OZTOPO LURRALDEA ? – Bizi !\n#97 Bizirik irrati saioa\nEH Burujabe, hitzaldi eta sketchnote-aren bidez\nmaiatza 19 2022\nEUSKAL HERRIA: HARRERA LEKUA ALA OZTOPO LURRALDEA ?\nPolitika arloan dauden immigrazioaren azpijokoen parean, “Gure herriak elkartasuna du izena”, “Zubiak ez harresiak” bezalako kanpainak antolatu dira Euskal Herrian, mugaz gaindiko beste lurralde batzuk gomitatuz.\nNonahi, gizatasun harremanak garatzen ari dira, eta elkartasun sareak ehundu dira, historiak erakutsi dizkigun ideia okaztagarrien gorakadari ihardukiz.\nAzken lehendakaritzarako hauteskundeek aurkari bakar bat hautatzera behartu gintuzten, “immigrazio asiloa”, “segurtasun globala” bezalako legeen asmatzailea, poliziaren eta justiziaren errepresioarena, baita plantan ezartzen diren salbuespen legeen burua dena ere.\nEgoera hortaz kezkatuta, Europako Barne Arazoetako komisarioak “barneko mugen zerratzeak gogortzearen aitzinean neurri alternatiboak xerkatzen ditu, bereziki Frantziarekin”.\nFrantziak eskuzabaltasun legitimoa eta neurriak hartzeko gaitasuna erakutsi du Ukrainan aterpea eta segurtasuna bilatzera behartuak direnei harrera egiteko.\nAlta, Bidasoa bazterretan, «aurpegi ilunak» dituzten etorkinentzat kontrolak areagotzen dira, legezko prozedurak urratuak, gizon, emazte eta haurrak heriotzara eraman ditzaketen arrisku handiak hartzera behartzen dituzte.\nHendaia eta Baionaren arteko hogeita hamar kilometroetan urak oraino irentsi eta trenak oraindik harrapatu ez dituztenak ihiztatzen dituzte…\nHarrera gune batera heltzen direnentzat, batzuetan kolpatuak, oraindik deus ez da irabazi! Atxilotu eta berriro mugara eraman ditzakete. Gisa oroz, berriz saiatuko dira pasatzen. Haien bizitzak ez du hori baino gehiago balio.\nBeharrak eta hertsadurak bultzaturik, “jende xume” hauek bizirik pasatuko dira, istripuz xedea aldatuko dute edo heriotzagatik amore emanen.\n“Babesa! Laguntza!” oihukatuko dute “Giza Eskubideen Adierazpen Unibertsalaren Herrialdera” buruz so eginez, non, frontoietan, “Askatasuna, Berdintasuna, Anaitasuna” irakur daitekeen. Konstituzioak babestutako anaitasuna, baina migrazio politika hauek zangopilatzen dutena, migranteentzat gero eta gogorragoak direnak.\n“Gatuaren eta saguaren jokoaren ibilbide” honetan kokatutako herriak mobilizatzen dira larrialdi humanitarioei erantzuteko. Egoera horri erantzun gisa, herritarrak elkartasunez antolatzen diren tokian “alderantzizko Komete sarearen antzera”, azken hauek arrastatuak, mehatxatuak dira, akidura handira akuilatuak.\nHorrek erran nahi al du praktika horiek hauteskunde programen lekua hartzen dutela? Hemen ere, gobernuak ez al du arriskurik hartzen gizadiaren bizio eta gaitz guziak dituen Pandoraren kutxa irekiz ?\nEstatu-politikek, migranteak garraiatzen, babesten eta aterpetzen dituzten jendeak militarizatzea, zepoan hartzea eta kriminalizatzearen hautua egiten dutelakotz, migrazio-bidea segurtatzea eskatzen dugu, pertsonen joan-etorrien bermea antolatuz.\n2014az geroztik, Gobernuz Kanpoko Erakundeek 40 555 hil eta desagertu zenbatu dituzte “ Atlantiko ibilbidean ”. Erran nahi du kasik Nafarroa Behereko biztanleria osoa eta Zuberoakoaren bi herenak.\nHemen, gure lurraldean, 7 pertsona hil dira azken hilabeteetan poliziaren kontrolak saihestu nahian. Berriki beste bat desagertu da gure mendietan.\nEuskal Herrian, beste leku batzuetan bezala, lekuko gira ezin ditugula gizatasuna eta subiranotasuna sailkatu, larrialdi klimatikoa, justizia soziala eta herrien arteko elkartasuna eguneroko aipagai beroak direlarik.\nBere historiaz jabeturik, gure lurraldea mobilizatzen ari da, «eguneroko elkartasunak» biderkatzen ari dira, poliziaren presioa beti indartsuago, ugariago eta iraunkorrago izanagatik.\nBerrikitan, Euskal Elkargoak eta Euskal Autonomia Erkidegoak lankidetzaren sendotzea finkatu dute harrera duina egiteko xedez. Gero eta ahots ofizial gehiagok «migrazio bidea segurtatzea» galdegiten dute.\n“EtorkiZUna” web-atariak ekintzak egiten dituzten pertsonak eta toki mailan laguntza eman nahi dutenak harremanetan ezartzen ditu. Jadanik, 8 elkarte badira eta gune horrek gehiago garatu nahi du, loturak, ezagutzak eta laguntzak batuz.\nHaserretzeko, jokatzeko, zabaltzeko beharrak, indar kolektiboak, herritarrak, sindikalak bai eta elkarte indarrak behartuko ditu… borondate politikoak lagundurik. Elkartasun topagunea?\nGai hauen inguruan legebiltzarreko hautagaiak galdekatuko ditugu.\nEtorkinei buruzko elkartasunaz arduratzen den Biziko taldea\nElise Eyrault- Clara Pires- Sarthou


Maiatzaren 4tik aurrera, Beheko Plazara arratsaldeetan ezingo dira ibilgailuak sartu arratsaldetan — Mutrikuko Udala\nMaiatzaren 4tik aurrera, Beheko Plazara arratsaldeetan ezingo dira ibilgailuak sartu arratsaldetan\nMaiatzaren 4tik aurrera, Beheko Plazara arratsaldeetan ezingo dira ibilgailuak sartu arratsaldetan https://www.mutriku.eus/eu/albisteak/maiatzaren-4tik-aurrera-beheko-plazara-arratsaldeetan-ezingo-dira-ibilgailuak-sartu-arratsaldetan https://www.mutriku.eus/eu/albisteak/maiatzaren-4tik-aurrera-beheko-plazara-arratsaldeetan-ezingo-dira-ibilgailuak-sartu-arratsaldetan/@@download/image/20150428_113754.jpg\nHerritarrek horrela eskatuta, Beheko Plaza oinezkoentzat bihurtzeko azken pausua eman du Mutrikuko Udalak. Maiatzaren 4tik aurrera, arratsaldez bertara ibilgailuekin sartzea debekatuta egongo da.\nUdalak hartutako neurri berriaren eraginez, goizetan bakarrik sartu eta aparkatu ahal izango da gunean. 15:00etatik aurrera, ordea, ezin izango da ez sartu ez aparkatu. «Aipatutako gunea, ibilgailurik gabeko gunea izango da. Beraz, gune barruan dauden ibilgailuek isuna jasoko dute», adierazi dute udal ordezkariek.\nJoxean Agirregomezkorta udal gobernazioburuak gaineratu duenez, asteburuetan ere itxita egongo dira Beheko Plaza eta inguruak. «Zapatuan 15:00etan itxi eta astelehen goizera arte ez da zabalduko pasabidea».\nCorreos parean ipinitako zutoin batzuek eragotziko dute igarobidea. Larrialdi edo momentu puntualetan bidea zabaldu ahal izateko, aldiz, herritarrek udaltzainekin harremanetan jarri beharko dute. Era berean, espazio horren barruan negozioak edota garajeak dituzten herritarrek bertatik igarotzeko baimena izango dutela gogorarazi du udalak. «Herritar horiek udaltzaingora hurbildu beharko dute zutoinak irekitzen dituzten giltza eskatzera».